PATVIRTINTA:

Kartenos PSPC

Vyriausiosios gydytojos

Antaninos Staškevičienės

2014 m. d. įsakymu Nr.

**KRETINGOS RAJONO SAVIVALDYBĖS VIEŠOSIOS ĮSTAIGOS**

**KARTENOS PIRMINĖS SVEIKATOS PRIEŽIŪROS CENTRO**

**SUPAPRASTINTŲ VIEŠŲJŲ PIRKIMŲ TAISYKLĖS**

**TURINYS**

[**I. BENDROSIOS NUOSTATOS**](#_Toc209579103)..................................................................................................2

[**II SUPAPRASTINTUS PIRKIMUS ATLIEKANTYS ASMENYS**](#_Toc209579105).........................................8

[III.**SUPAPRASTINTŲ PIRKIMŲ PASKELBIMAS**](#_Toc209579106)................................................................9

**I**[**V. PIRKIMO DOKUMENTŲ RENGIMAS, PAAIŠKINIMAI, TEIKIMAS**](#_Toc209579107)......................11

[**V. REIKALAVIMAI PASIŪLYMŲ IR PARAIŠKŲ RENGIMUI**](#_Toc209579108)........................................16

[**VI. TECHNINĖ SPECIFIKACIJA**](#_Toc209579109)...........................................................................................18

[**VII. TIEKĖJŲ KVALIFIKACIJOS PATIKRINIMAS**](#_Toc209579110)...........................................................19

[**VIII. PASIŪLYMŲ NAGRINĖJIMAS IR VERTINIMAS**](#_Toc209579111).....................................................21

**I**[**X. PIRKIMO SUTARTIS**](#_Toc209579112)..........................................................................................................26

[**X. PRELIMINARIOJI SUTARTIS**](#_Toc209579113)............................................................................................28

[XI. **SUPAPRASTINTO PIRKIMO PROCEDŪRŲ NUTRAUKIMAS**](#_Toc209579114)..................................29

[**XII. ATVEJAI, KAI VYKDANT SUPAPRASTINTĄ VIEŠĄJĮ PIRKIMĄ, APIE JĮ NĖRA SKELBIAMA**](#_Toc209579115)................................................................................................................................30

[**XIII. SUPAPRASTINTŲ PIRKIMŲ BŪDAI IR JŲ PASIRINKIMO SĄLYGOS**](#_Toc209579116).................33

[**XIV. SUPAPRASTINTAS ATVIRAS KONKURSAS**](#_Toc209579117)..............................................................34

[**XV. SUPAPRASTINTAS RIBOTAS KONKURSAS**](#_Toc209579118)................................................................34

**XVI. SUPAPRASTINTOS SKELBIAMOS DERYBOS**...........................................................35

**XVII SUPAPRASTINTOS NESKELBIAMOS DERYBOS**.....................................................37

**XVIII  MAŽOS VERTĖS PIRKIMŲ YPATUMAI**...................................................................40

[**XIX. TIEKĖJŲ APKLAUSA**........................................................................................................43](#_Toc209579120)

[**XX. SUPAPRASTINTAS PROJEKTO KONKURSAS**](#_Toc209579121).............................................................47

[**XXI. ELEKTRONINIS AUKCIONAS**](#_Toc209579122).........................................................................................49

[**XXII DINAMINĖ PIRKIMŲ SISTEMA**](#_Toc209579123)......................................................................................51

[**XXIII. SUPAPRASTINTŲ PIRKIMŲ DOKUMENTAVIMAS. ATASKAITŲ PATEIKIMAS**](#_Toc209579124)

[**XXIV. INFORMACIJOS APIE SUPAPRASTINTUS PIRKIMUS TEIKIMAS**](#_Toc209579125).....................54

[**XXV. GINČŲ NAGRINĖJIMAS**](#_Toc209579126)...................................................................................................55

**I. BENDROSIOS NUOSTATOS**

1. VšĮ Kartenos pirminės sveikatos priežiūros centro (toliau- Kartenos PSPC) supaprastintų viešųjų pirkimų taisyklės (toliau- Taisyklės) nustato perkančiosios organizacijos vykdomų prekių, paslaugų ir darbų supaprastintų viešųjų pirkimų (toliau- pirkimai) būdus ir jų procedūrų atlikimo tvarką, pirkimo dokumentų rengimo ir teikimo tiekėjams reikalavimus, ginčų nagrinėjimo procedūras. VšĮ Kartenos pirminės sveikatos priežiūros centras (toliau- Kartenos PSPC) vadovaujasi Lietuvos Respublikos viešųjų pirkimų įstatymu (toliau- Viešųjų pirkimų įstatymas), Lietuvos Respublikos civiliniu kodeksu (toliau- CK), kitais viešuosius pirkimus (toliau- pirkimai) reglamentuojančiais teisės aktais ir šiomis Taisyklėmis.

**2. Taisyklių nuostatos suderintos su:**

2.1. Lietuvos Respublikos viešųjų pirkimų įstatymu;

2.2. kitais privalomo pobūdžio viešuosius pirkimus reglamentuojančiais teisės aktais;

2.3. rengiant Taisykles atsižvelgta ir į rekomendacinio pobūdžio teisės aktus, tačiau vykdant supaprastintus pirkimus jų taikymas nėra privalomas, jei Perkančioji organizacija mano, kad siūlomos rekomendacijos jai nėra priimtinos ir/ar konkretaus pirkimo atveju rekomendacijų taikymas neįgalins užtikrinti, jog vykdant pirkimą bus pasiektas viešųjų pirkimų tikslas- sudaryti pirkimo sutartį, kuri leistų racionaliai panaudoti pirkimui skirtas lėšas.

**3. Taisyklių taikymas, pirmenybė:**

3.1. Jei Taisyklės prieštarauja imperatyviems Lietuvos Respublikos viešųjų pirkimų įstatymo (toliau tekste- Viešųjų pirkimų įstatymas) reikalavimams, kurie yra privalomi vykdant supaprastintus viešuosius pirkimus, atliekant supaprastintų viešųjų pirkimų procedūras, vadovaujamasi imperatyviomis (privalomomis) Viešųjų pirkimų įstatymo nuostatomis, kurios yra privalomos vykdant supaprastintus pirkimus.

3.2. Jei konkretaus viešojo pirkimo dokumentai nustato kitokias pirkimo procedūras ar kitokią jų vykdymo tvarką, nei nustatyta Taisyklėse, taikant ir aiškinant konkretaus viešojo pirkimo dokumentus, pirmenybė teikiama Taisyklių nuostatoms, išskyrus atvejus, kai Taisyklių nuostata prieštarauja imperatyviems Viešųjų pirkimų įstatymo reikalavimams- tokiu atveju pirkimo proceso šalys vadovaujasi ir turi būti orientuotos į tai, kad konkreti situacija, pirkimo dokumentų sąlyga ir panašiai, bus išaiškinta pagal imperatyvias Viešųjų pirkimų įstatymo nuostatas, kurios yra privalomos vykdant supaprastintus pirkimus.

3.3. Situacijose, kurių šios Taisyklės nereglamentuoja, sprendimai priimami tokie ir veiksmai atliekami taip, kad jais nebūtų pažeisti viešųjų pirkimų principai.

3.4. Taisyklės netaikomos vykdant Viešųjų pirkimų įstatymo 10 straipsnyje nurodytiems pirkimams.

1. Kartenos PSPC vykdomuose supaprastintuose pirkimuose turi teisę dalyvauti fiziniai asmenys, privatūs juridiniai asmenys, viešieji juridiniai asmenys ar tokių asmenų grupės. Pasiūlymui (projektui) pateikti ūkio subjektų grupė neprivalo įsteigti juridinio asmens. Kartenos PSPC gali reikalauti, kad, ūkio subjektų grupės, veikiančios jungtinės veiklos sutarties pagrindu, pasiūlymą (projektą) pripažinus geriausiu ir Kartenos PSPC pasiūlius sudaryti viešojo pirkimo – pardavimo sutartį (toliau- Pirkimo sutartis), ši ūkio subjektų grupė įgytų tam tikrą teisinę formą, jei tai yra būtina siekiant tinkamai įvykdyti pirkimo sutartį.
2. Supaprastintų pirkimų pradžią ir pabaigą apibrėžia Viešųjų pirkimų įstatymas.
3. Atliekant supaprastintus pirkimus Kartenos PSPC siekia atsižvelgti į visuomenės poreikius socialinėje srityje siekia paskatinti smulkaus ir vidutinio verslo subjektų dalyvavimą pirkimuose, vadovaujasi Viešųjų pirkimų įstatymo 91 straipsnio ir kitų teisės aktų nuostatomis.
4. **Taisyklėse naudojamos sąvokos:**
   1. **Supaprastinti viešieji pirkimai (toliau vadinama- Pirkimai):**

7.1.1 kurių vertė yra mažesnė už nustatytas tarptautinio pirkimo vertės ribas;

7.1.2 šio įstatymo 2 priedėlyje nurodytų B paslaugų pirkimai neatsižvelgiant į pirkimo vertę;

7.1.3 kai dėl to paties objekto atliekami darbai ar per finansinius metus arba per 12 mėnesių nuo pirkimo pradžios perkamos panašios prekės, paslaugos yra suskirstytos į atskiras dalis, kurių kiekvienai numatoma sudaryti atskirą pirkimo sutartį, pirkimo vertė yra tų dalių numatomų verčių, apskaičiuotų vadovaujantis šio straipsnio nuostatomis, suma. Taip apskaičiuota pirkimo vertė galioja visoms pirkimo dalims. Neatsižvelgiant į tai, kad pirkimo vertė yra ne mažesnė, negu yra nustatyta tarptautinio pirkimo vertės riba, perkančioji organizacija turi teisę šio įstatymo IV skyriuje nustatyta tvarka atlikti pirkimus toms atskiroms pirkimo dalims, kurių kiekvienos vertė be pridėtinės vertės mokesčio yra mažesnė kaip 276 224 Lt (80 000 EUR) perkant paslaugas ar panašias prekes, 3 452 800 Lt (1 000 000 EUR)- perkant darbus, jeigu bendra tokių pirkimo dalių vertė yra ne didesnė kaip 20 procentų bendros visų pirkimo dalių vertės.

7.2. **Supaprastintas atviras konkursas**- supaprastintas pirkimo būdas, kai pasiūlymą gali pateikti kiekvienas pirkimu suinteresuotas tiekėjas;

7.3. **Supaprastintas ribotas konkursas**- supaprastintas pirkimo būdas, kai paraiškas dalyvauti pirkime gali pateikti visi pirkimu suinteresuoti tiekėjai, o pasiūlymus- tik Kartenos PSPC atrinkti tiekėjai;

7.4. **Supaprastintos skelbiamos derybos**- supaprastintas pirkimo būdas, kai pasiūlymus turi teisę pateikti visi pirkimu suinteresuoti tiekėjai, o perkančioji organizacija su visais ar atrinktais tiekėjais derasi dėl pirkimo sąlygų.

7.5. **Supaprastintas konkurencinis dialogas** pirkimo būdas, kai apie pirkimą skelbiama viešai, paraiškas dalyvauti pirkime gali pateikti visi pirkimu suinteresuoti kandidatai, o pasiūlymus – tik Perkančiosios organizacijos atrinkti kandidatai;

7.6. **Supaprastintos neskelbiamos derybos**- supaprastinti (išskyrus mažos vertės) pirkimo būdas, kai apie pirkimą viešai neskelbiama, o Kartenos PSPC nagrinėja tik tuos pasiūlymus, kuriuos pateikė Kartenos PSPC pasirinktas (pasirinkti) ir pakviestas (pakviesti) tiekėjas (tiekėjai);

7.7. **Apklausa:**

7.7.1 Raštu, kai vykdant mažos vertės pirkimus, Kartenos PSPC raštu ar skelbimu kviečia tiekėjus ar tiekėją pateikti pasiūlymus ar pasiūlymą ir perka prekes, paslaugas ar darbus iš pirkimą laimėjusio tiekėjo;

7.7.2 Žodžiu, kai vykdant mažos vertės pirkimus ir kai preliminari pirkimo sutarties vertė neviršyja 10 000 Lt be PVM, Kartenos PSPC žodžiu kviečia tiekėjus ar tiekėją pateikti pasiūlymus ar pasiūlymą ir perka prekes, paslaugas ar darbus iš pirkimą laimėjusio tiekėjo;

7.8  **Supaprastintas projekto konkursas**- supaprastinto pirkimo būdas, kai Kartenos PSPC suteikiama galimybė įsigyti konkursui pateiktą ir vertinimo komisijos išrinktą planą ar projektą (teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingų ar panašaus pobūdžio paslaugų). Konkurso dalyviams gali būti skiriami prizai ar piniginės išmokos;

7.9  **Pirkimo vykdytojas**- Kartenos PSPC vyr. gydytojo įsakymu paskirtas darbuotojas, ar darbuotojas, dirbantis pagal darbo sutartį, kuris Taisyklių nustatyta tvarka organizuoja ir atlieka supaprastintus pirkimus, kai tokiems pirkimams atlikti nesudaroma Viešojo pirkimo komisija (toliau- Komisija);

7.10. **Pirkimo iniciatorius**- perkančiosios organizacijos vadovo įsakymu paskirtas perkančiosios organizacijos struktūrinis padalinys arba valstybės tarnautojas ar darbuotojas, kuris nurodė poreikį įsigyti reikalingų prekių, paslaugų arba darbų.

7.11. **Mažos vertės pirkimas** – supaprastintas pirkimas, kai yra bent viena iš šių sąlygų:

1) prekių ar paslaugų pirkimo vertė yra mažesnė kaip 200 tūkst. Lt (be pridėtinės vertės mokesčio), o darbų pirkimo vertė mažesnė kaip 500 tūkst. Lt (be pridėtinės vertės mokesčio);

2) perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 200 tūkst. Lt (be pridėtinės vertės mokesčio), o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 500 tūkst. Lt (be pridėtinės vertės mokesčio).

7.12. **Kvalifikacinė atranka-** pirkimo procedūra, kurios metu perkančioji organizacija pagal pirkimo dokumentuose nustatytus kvalifikacinius kriterijus atrenka kandidatus, kviestinus dalyvauti tolesnėse pirkimo procedūrose.

7.13. **Numatomo pirkimo** **vertė** (toliau- pirkimo vertė)- Kartenos PSPC numatomo pirkimo vertė (toliau- pirkimo vertė) yra perkančiosios organizacijos numatomos sudaryti pirkimo–pardavimo sutarties (toliau- pirkimo sutartis) vertė, skaičiuojama imant visą mokėtiną sumą be pridėtinės vertės mokesčio, įskaitant visas pirkimo sutarties pasirinkimo ir atnaujinimo galimybes. Pirkimo vertė skaičiuojama pirkimo pradžiai, kuri nustatoma vadovaujantis Viešųjų pirkimų įstatymo 7 straipsnio 2 dalimi. Jeigu pirkimas prasideda vienais finansiniais metais ir pasibaigia kitais finansiniais metais, sudaromos pirkimo sutarties vertė įtraukiama į pirkimų vertes tų finansinių metų, kuriais pirkimas prasidėjo;

7.14. **Alternatyvus pasiūlymas**- pasiūlymas, kuriame siūlomos kitokios, negu yra nustatyta pirkimo dokumentuose, pirkimo objekto charakteristikos arba pirkimo sąlygos;

7.15. **Aprašomasis dokumentas**- vykdant pirkimą supaprastinto konkurencinio dialogo būdu tiekėjams pateikiamas techninėms specifikacijoms analogiškas dokumentas, kuriame pirkimo objekto savybės apibūdinamos labiau aprašomuoju pobūdžiu nei įprastinėse techninėse specifikacijose. Aprašomajame dokumente gali būti pateikiamos ir teisinės, administracinės, sutartinės ar kitokios sąlygos, susijusios su konkurencinio dialogo vykdymu.

**8. Pagrindiniai pirkimų principai ir jų laikymasis:**

8.1. Perkančioji organizacija užtikrina, kad atliekant pirkimo procedūras ir nustatant laimėtoją bei vykdant su juo sudarytą pirkimo sutartį, būtų laikomasi lygiateisiškumo, nediskriminavimo, abipusio pripažinimo, proporcingumo ir skaidrumo principų.

8.2. Pirkimų tikslas- vadovaujantis Taisyklių reikalavimais sudaryti pirkimo sutartį, leidžiančią įsigyti Perkančiajai organizacijai (atlikti pirkimą įgaliojusiai Perkančiajai organizacijai) ar tretiesiems asmenims reikalingų prekių, paslaugų ar darbų, racionaliai naudojant tam skirtas lėšas.

**9. Konfidecialumas:**

9.1.Perkančioji organizacija, Viešojo pirkimo komisija, jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų pirkimo sutarčių skelbimo ir informacijos, susijusios su jos teikimu kandidatams ir dalyviams, negali tretiesiems asmenims atskleisti perkančiajai organizacijai pateiktos tiekėjo informacijos, kurios konfidencialumą nurodė tiekėjas. Tokią informaciją sudaro visų pirma komercinė (gamybinė) paslaptis ir konfidencialieji pasiūlymų aspektai. Pasiūlyme nurodyta prekių, paslaugų ar darbų kaina, išskyrus jos sudedamąsias dalis, nėra laikoma konfidencialia informacija. Dalyvių reikalavimu perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią.

9.2 Tiekėjas kartu su pasiūlymu privalo pateikti dokumentus, įrodančius, kad atitinkamą pasiūlyme nurodytą informaciją jis turi teisę laikyti konfidencialia informacija. Jei tiekėjas pasiūlyme nenurodė, kad tam tikra informacija yra konfidenciali, arba nepateikė dokumentų, suteikiančių jam teisę atitinkamą informaciją laikyti konfidencialia, pasiūlyme nurodytoji informacija nėra laikoma konfidencialia. Konfidencialia informacija negali būti ir nebus laikoma tokia informacija, kurią viešai skelbti ar tiekėjams (dalyviams) pateikti įpareigoja Viešųjų pirkimų įstatymas, taip pat tokia informacija, kuri, atsižvelgiant į prašomos pateikti informacijos pobūdį konkrečioje situacijoje, negali būti laikoma konfidencialia. Tokiu atveju tas faktas, kad atitinkama informacija tiekėjo pasiūlyme jo paties bus nurodyta kaip konfidenciali, nesukuria pareigos Perkančiajai organizacijai šios informacijos neviešinti, nepriklausomai nuo to, jog tiekėjas kartu su pasiūlymu ir pateiks dokumentus, įrodančius jo teisę nurodytąją informaciją laikyti konfidencialia.

9.3. Dalyvių reikalavimu Perkančioji organizacija turi juos supažindinti su kitų dalyvių pasiūlymais, išskyrus tą informaciją, kurią dalyviai nurodė kaip konfidencialią, jei yra tenkinamos Taisyklių 9.2. punkte nustatytos sąlygos.

9.4. Dalyvis su kitų dalyvių pasiūlymais supažindinamas Komisijos (Pirkimo vykdytojo) pasirinkta forma. Sprendimą dėl dalyvių supažindinimo su kitų dalyvių pasiūlymais formos Komisija (Pirkimo vykdytojas) priima konkretaus pirkimo atveju po to, kai yra gaunamas dalyvio prašymas supažindinti jį su kitų dalyvių pasiūlymais. Dalyvis su kitų dalyvių pasiūlymais gali būti supažindinamas ir „klausimų-atsakymų“ forma, tai yra, kai dalyvis pateikia jį dominantį klausimą dėl kito dalyvio pasiūlymo, o Perkančioji organizacija pagal dalyvio, kurio atžvilgiu yra pateiktas klausimas, pasiūlyme nurodytą informaciją dalyviui pateikia atsakymą į dalyvį dominantį klausimą dėl kito dalyvio pasiūlymo turinio.

10. **Pirkimų planavimas ir pirkimų inicijavimas.**

10.1. Planuojant Kartenos PSPC viešuosius pirkimus sudaromas planuojamų vykdyti einamaisiais biudžetiniais metais Kartenos PSPC viešųjų pirkimų planas (toliau- Pirkimų planas).

* + 1. Pirkimų planas tvirtinamas Kartenos PSPC vyr. gydytojo įsakymu.
    2. Pirkimų planas turi būti parengtas ir patvirtintas iki kiekvienų kalendorinių metų kovo

15  dienos, o patikslinus einamųjų metų pirkimų planą- nedelsiant po patikslinimo. Kartenos PSPC Centrinėje viešųjų pirkimų informacinėje sistemoje (toliau- CVP IS) ir interneto svetainėje turi paskelbti tais metais planuojamų vykdyti viešųjų pirkimų (išskyrus mažos vertės pirkimus) suvestinę, kurioje turi nurodyti pavadinimą, adresą, kontaktinius duomenis, pirkimo objekto pavadinimą ir kodą, numatomą kiekį ar apimtį (jeigu įmanoma), numatomą pirkimo pradžią, pirkimo būdą, ketinamos sudaryti pirkimo sutarties trukmę.

**11**. **Pirkimo pradžia ir pabaiga:**

11.1. Pirkimas prasideda, kai Viešųjų pirkimų tarnyba gauna Perkančiosios organizacijos pateiktą skelbimą apie pirkimą, o kai pirkimas atliekamas supaprastintų neskelbiamų derybų arba tiekėjų apklausos būdu- kai Perkančioji organizacija kreipiasi į tiekėją (tiekėjus) prašydama pateikti pasiūlymą (pasiūlymus).

11.2. Pirkimas (ar atskiros pirkimo objekto dalies pirkimas) pasibaigia, kai:

11.2.1. sudaroma pirkimo sutartis (preliminarioji sutartis) arba nustatomas projekto konkurso laimėtojas;

11.2.2. atmetamos visos paraiškos ar pasiūlymai;

11.2.3. nutraukiamos pirkimo procedūros;

11.2.4. per nustatytą terminą nepateikiama nė viena paraiška ar pasiūlymas;

11.2.5. pasibaigia pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo tiekėjų. Jei pasibaigia pasiūlymų galiojimo laikas ir pirkimo sutartis nesudaroma dėl priežasčių, kurios priklauso nuo Perkančiosios organizacijos, pirkimas nėra laikomas baigtu ir Perkančioji organizacija privalo tęsti pirkimo procedūrą iki to laiko, kol procedūra Taisyklių ir Viešųjų pirkimų įstatymo nustatyta tvarka bus laikoma baigta;

11.2.6. visi tiekėjai atsiima pasiūlymus arba atsisako sudaryti pirkimo sutartį.

11.3. Perkančioji organizacija, Viešųjų pirkimų tarnybos sutikimą, bet kuriuo metu iki pirkimo sutarties sudarymo turi teisę nutraukti supaprastinto pirkimo procedūras, jeigu atsirado aplinkybių, kurių nebuvo galima numatyti, nepriklausomai nuo to, ar pirkimo procedūros nutraukimo teisė yra, ar nėra numatyta pirkimo dokumentuose. Viešųjų pirkimų tarnybos sutikimas nereikalingas nutraukiant mažos vertės pirkimo procedūras. Sprendimą dėl mažos vertės pirkimo procedūrų nutraukimo gali priimti Komisija arba Pirkimo vykdytojas.

**12. Rezervuota teisė dalyvauti supaprastintuose viešuosiuose pirkimuose:**

12.1. Perkančioji organizacija, atlikdama supaprastintus pirkimus, ne mažiau kaip 5 procentus visųsupaprastintų pirkimų vertės pirkimųturi atlikti iš neįgaliųjų socialinių įmonių,socialinių įmonių, įmonių, kuriose dirba daugiau kaip 50 procentų nuteistųjų, atliekančių arešto, terminuoto laisvės atėmimo ir laisvės atėmimo iki gyvos galvos bausmes, arba įmonių, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 procentų pacientų, jų pagamintoms prekėms, teikiamoms paslaugoms ar atliekamiems darbams pirkti arba atlikti pagal remiamų asmenų, kurių dauguma yra neįgalieji, įdarbinimo programas, išskyrus atvejus, kai Perkančiajai organizacijai reikiamų prekių šios įstaigos ir įmonės negamina, paslaugų neteikia ar darbų neatlieka.

12.2. Pirkimo dokumentuose ir skelbime apie pirkimą (jei apie pirkimą skelbiama viešai) turi būti pažymėta, kad pirkime gali dalyvauti tik šioje dalyje nurodyti tiekėjai, ir turi būti reikalaujama pagrįsti, kad tiekėjo įmonė atitinka Taisyklių 13.1. punkto reikalavimus (pasiūlyme turi būti pateiktas kompetentingos institucijos išduotas dokumentas ar tiekėjo patvirtinta deklaracija).

**13. Pirkimų įgaliojimų suteikimas kitai organizacijai:**

13.1. Perkančioji organizacija pirkimams organizuoti ir pirkimo procedūroms iki pirkimo sutarties sudarymo atlikti gali įgalioti kitą organizaciją (toliau- įgaliotoji organizacija). Tam ji privalo įgaliotajai organizacijai nustatyti užduotis ir suteikti visus įgaliojimus toms užduotims vykdyti. Įgaliojimai įforminami Lietuvos Respublikos civilinio kodekso nustatyta tvarka.

13.2. Įgaliotoji Perkančioji organizacija supaprastintus pirkimus atlieka pagal įgaliojimą davusios Perkančiosios organizacijas pasitvirtintas Supaprastintų viešųjų pirkimų taisykles.

13.3. Už Perkančiosios organizacijos įgaliotajai organizacijai nustatytas užduotis atsako Perkančioji organizacija, o už šių užduočių įvykdymą- įgaliotoji organizacija. Už pirkimo sutarties sudarymą, jos sąlygų vykdymą yra atsakinga įgaliojimą davusi Perkančioji organizacija.

**14. Centralizuoti pirkimai:**

14.1. Perkančioji organizacija taip pat gali įsigyti prekių, paslaugų ar darbų iš Centrinės perkančiosios organizacijos arba per ją.

14.2. Laikoma, kad Perkančioji organizacija, pirkdama prekių, paslaugų ar darbų iš Centrinės perkančiosios organizacijos arba per ją, laikėsi Viešųjų pirkimų įstatymo reikalavimų, jeigu jų laikėsi Centrinė perkančioji organizacija.

15. Kitos Taisyklėse vartojamos pagrindinės sąvokos yra apibrėžtos Viešųjų pirkimų įstatyme.

Pasikeitus Taisyklėse minimiems teisės aktams, taikomos aktualios tų teisės aktų redakcijos nuostatos.

**II. SUPAPRASTINTUS PIRKIMUS ATLIEKANTYS ASMENYS**

16.Perkančioji organizacija arjos vadovas pirkimui (pirkimams) organizuoti sudaro Viešojo pirkimo komisiją (toliau- Komisija) ir nustato jai užduotis bei suteikia visus įgaliojimus toms užduotims vykdyti. Atliekamiems pirkimams gali būti sudarytos kelios komisijos. Komisijos sekretoriumi posėdžio metu skiriamas vienas iš Komisijos narių.

17. Perkančioji organizacija pirkimams organizuoti ir jiems atlikti turi teisę įgalioti kitą organizaciją. Tokiu atveju Taisyklių 16 punkte nurodytus veiksmus atlieka įgaliotoji organizacija.

18. Komisija sudaroma vadovaujantis Viešųjų pirkimų įstatymo 16 straipsniu.

19. Mažos vertės pirkimus vykdo Komisija arba pirkimų vykdytojas (-ai). Mažos vertės pirkimus, kai numatomos sudaryti pirkimo sutarties vertė prekėms ir paslaugoms be pridėtinės vertės mokesčio yra didesnė kaip 35 000 Lt ir darbams be pridėtinės vertės mokesčio yra didesnė kaip 100 000 Lt atlieka Komisija.

20. Perkančiosios organizacijos vadovas ar jo įgaliotas asmuo turi teisę priimti sprendimą pavesti pirkimą atlikti Komisijai ar Pirkimo vykdytojui neatsižvelgdamas į Taisyklių 19 punkto nuostatas. Toks sprendimas turi būti išreikštas rašytine forma, tvirtinant paraišką, nepriklausomai nuo to, ar pirkimą bus pavesta atlikti Komisijai ar Pirkimo vykdytojui.

21. Komisija dirba pagal Kartenos PSPC vadovo patvirtintą Komisijos darbo reglamentą. Komisijai turi būti nustatytos užduotys ir suteikti visi užduotims vykdyti reikalingi įgaliojimai. Komisija sprendimus priima savarankiškai. Prieš pradėdami supaprastintą pirkimą Komisijos nariai turi pasirašyti nešališkumo deklaraciją ir konfidencialumo pasižadėjimą.

22. Komisijos sprendimai priimami posėdžiuose. Komisijos posėdžiai ir priimami sprendimai yra teisėti, kai posėdyje dalyvauja daugiau kaip pusė visų Komisijos narių.

23. Komisijos priimti sprendimai ir atlikti veiksmai yra protokoluojami Komisijos posėdžių protokoluose.

24. Perkančioji organizacija, gavusi Viešųjų pirkimų tarnybos sutikimą, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Viešųjų pirkimų tarnybos sutikimas nereikalingas nutraukiant neskelbiamų derybų būdu atliekamo pirkimo ir Viešųjų pirkimų įstatymo IV skyriuje reglamentuojamo pirkimo procedūras. Teikimą dėl supaprastinto pirkimo nutraukimo Komisija, Pirkimo vykdytojas arba Pirkimo iniciatorius teikia perkančiosios organizacijos vadovui, kuris priima sprendimą dėl supaprastinto pirkimo procedūrų nutraukimo. Sprendimą dėl mažos vertės pirkimo nutraukimo gali priimti Komisija arba Pirkimo vykdytojas, priklausomai nuo to, kas atlieka norimą nutraukti pirkimą.

25. Kartenos PSPC gali vykdyti supaprastintus pirkimus per Centrinę perkančiąją organizaciją arba iš jos (jei Centrinė perkančioji organizacija sudariusi atitinkamų prekių, paslaugų ar darbų preliminariąsias sutartis). Siūlymą pirkti per Centrinę perkančiąją organizaciją arba iš jos perkančiosios organizacijos vadovui gali teikti Pirkimo iniciatorius, Komisija ar Pirkimo vykdytojas. Perkančioji organizacija įsigyja prekes, paslaugas ir darbus iš Centrinės perkančiosios organizacijos arba per ją, kai Centrinės perkančiosios organizacijos kataloge siūlomos prekės, paslaugos ar darbai atitinka perkančiosios organizacijos poreikius ir perkančioji organizacija negali jų atlikti efektyvesniu būdu racionaliai naudodama tam skirtas lėšas. Pirkimo iniciatoriaus parengtas ir į paraišką įrašytas bei įstaigos vadovo patvirtintas motyvuotas sprendimas neatlikti Centrinės perkančiosios organizacijos kataloge siūlomų prekių, paslaugų ar darbų pirkimo perduodamas Pirkimo vykdytojui ar Komisijai.

**III. SUPAPRASTINTŲ PIRKIMŲ PASKELBIMAS**

1. Perkančioji organizacija apie supaprastintą pirkimą skelbia Viešųjų pirkimų įstatymo 86 straipsnyje ir Taisyklėse nustatyta tvarka, o informacinį pranešimą neskelbiamų supaprastintų pirkimų atveju gali (bet neprivalo)- Viešųjų pirkimų įstatymo 92 straipsnyje ir Taisyklėse nustatyta tvarka.
2. Perkančioji organizacija skelbia apie pradedamą bet kurį pirkimą, taip pat nustatytą laimėtoją bei sudarytą sutartį nedelsdama, tačiau ne anksčiau negu skelbimas bus išsiųstas Europos Sąjungos oficialiųjų leidinių biurui ir (ar) paskelbtas Centrinėje viešųjų pirkimų informacinėje sistemoje, informuoja leidinio „Valstybės žinios“ priede „Informaciniai pranešimai“ (mažos vertės pirkimus- tik savo tinklalapyje).
3. Perkančioji organizacija informaciją apie mažos vertės pirkimus teikia tik savo internetinėje svetainėje. Užpildoma Taisyklių 1 priede pateiktą forma- apie pirkimus, kurių vertė yra mažesnė kaip 100 tūkstančių Lt be PVM susistemintai (1 kartą per mėnesį) (apie praėjusio mėnesio mažos vertės pirkimus informacija tinklalapyje paskelbiama iki sekančio mėnesio 20 d.), o apie pirkimus, kurių vertė nuo 100 tūkstančių iki 200 tūkstančių Lt (darbų iki 500 tūkstančių Lt) be PVM, informacija pateikiama nedelsiant (užpildomos Taisyklių 2, 3, 4 priedo formos). Perkančiosios organizacijos internetinėje svetainėje pateikiama informacija:

28.1. apie pradedamą pirkimą- pirkimo objektą, pirkimo būdą ir jo pasirinkimo priežastis;

28.2. apie nustatytą laimėtoją ir ketinamą sudaryti pirkimo sutartį- pirkimo objektą, numatomą pirkimo sutarties kainą, laimėjusio dalyvio pavadinimą, jo pasirinkimo priežastis ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subteikėjus;

28.3. apie sudarytą pirkimo sutartį- pirkimo objektą, pirkimo sutarties kainą, laimėjusio dalyvio pavadinimą ir, jeigu žinoma, pirkimo sutarties įsipareigojimų dalį, kuriai laimėtojas ketina pasitelkti subrangovus, subtiekėjus ar subteikėjus;

28.4. taip pat kitą Viešųjų pirkimų tarnybos nustatytą informaciją.

29. Kai vykdomas supaprastintas pirkimas dėl Viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė yra ne mažesnė, negu yra nustatyta tarptautinio pirkimo vertės riba, perkančioji organizacija gali *(bet neprivalo)* paskelbti pranešimą dėl savanoriško *ex ante* skaidrumo.

30. Perkančioji organizacija skelbimą apie supaprastintą pirkimą, informacinį pranešimą ir

pranešimą dėl savanoriško *ex ante* skaidrumo, kuriuos pagal šį įstatymą ir Taisykles numatyta paskelbti viešai, skelbia Centrinėje viešųjų pirkimų informacinėje sistemoje (toliau- CVP IS), o pranešimus dėl savanoriško *ex ante* skaidrumo- ir Europos Sąjungos oficialiajame leidinyje.

31. Skelbimai, informaciniai pranešimai ir pranešimai dėl savanoriško ex ante skaidrumo gali

būti papildomai skelbiami perkančiosios organizacijos tinklalapyje, kitur internete, leidiniuose ar kitomis priemonėmis.

32. Perkančioji organizacija leidinio „Valstybės žinios“ priede „Informaciniai pranešimai“ informuoja apie pradedamą bet kurį pirkimą (išskyrus mažos vertės pirkimus), taip pat nustatytą laimėtoją ir ketinamą sudaryti bei sudarytą sutartį, vadovaudamasi Skelbimų teikimo valstybės įmonei Seimo leidyklai „Valstybės žinios“ tvarka, patvirtinta VĮ Seimo leidyklos „Valstybės žinios“ direktoriaus 2011 m. gruodžio 27 d. įsakymu Nr. VĮ-11-22 „Dėl valstybės įmonei Seimo leidyklai „Valstybės žinios“ teikiamų skelbimų apie pradedamą pirkimą, apie nustatytą laimėtoją ir ketinimą sudaryti sutartį bei apie sudarytą sutartį formų tvirtinimo“ (Žin., 2011, Nr. 162-7736).

33. Perkančioji organizacija, sudariusi pirkimo sutartį ar preliminarią sutartį dėl viešųjų pirkimų įstatymo 2 priedėlio B paslaugų sąraše nurodytų paslaugų, kai pirkimo vertė ne mažesnė, negu yra nustatyta tarptautinio pirkimo vertės riba, ne vėliau kaip per 48 dienas po pirkimo sutarties ar preliminariosios sutarties sudarymo Viešųjų pirkimų tarnybai pateikia skelbimą apie sudarytą pirkimo sutartį ar preliminariąją sutartį, skelbime nurodant, ar ji sutinka, kad skelbimas būtų paskelbtas**.**

34. Perkančioji organizacija iš anksto skelbia pirkimų (išskyrus mažos vertės pirkimus) techninių specifikacijų projektus, vadovaudamasi Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašu, patvirtintu Viešųjų pirkimų tarnybos direktoriaus 2012 m. gruodžio 4 d. įsakymu 1S-237 (Žin., 2009, Nr.60- 2396; 2012-12-10, Nr. 126-6441).

**IV. PIRKIMO DOKUMENTŲ RENGIMAS, PAAIŠKINIMAI, TEIKIMAS**

35. Pagal Pirkimo iniciatoriaus parengtas pirkimo užduotis pagrindines pirkimo sąlygas rengia Komisija arba Pirkimo vykdytojas. Pirkimo dokumentus rengiantys asmenys turi teisę gauti iš kitų Kartenos PSPC darbuotojų visą informaciją, reikalingą pirkimo dokumentams parengti ir supaprastinto pirkimo procedūroms atlikti.

36. Pirkimo dokumentai gali būti nerengiami (pildomas tik pirkimų registracijos žurnalas), kai:

36.1 apklausa vykdoma žodžiu;

36.2 pirkimo sutarties vertė neviršija 10 000 Lt (be pridėtinės vertės mokesčio);

36.3 dėl įvykių, kurių perkančioji organizacija negalėjo iš anksto numatyti, būtina skubiai įsigyti reikalingų prekių, paslaugų ar darbų, o vykdant apklausą raštu prekių, paslaugų ar darbų nepavyktų įsigyti laiku.

37. Pirkimo dokumentai rengiami lietuvių kalba. Papildomai pirkimo dokumentai gali būti rengiami ir kitomis kalbomis.

38. Pirkimo dokumentai turi būti tikslūs, aiškūs, be dviprasmybių, kad tiekėjai galėtų pateikti pasiūlymus, o Kartenos PSPC nupirkti tai, ko reikia.

39. Pirkimo dokumentuose nustatyti reikalavimai negali dirbtinai riboti tiekėjų galimybių dalyvauti supaprastintame pirkime ar sudaryti sąlygas dalyvauti tik konkretiems tiekėjams.

40. Pirkimo dokumentuose, atsižvelgiant į pasirinktą supaprastinto pirkimo būdą, pateikiama ši informacija:

40.1. nuoroda į perkančiosios organizacijos supaprastintų pirkimų taisykles, kuriomis vadovaujantis vykdomas supaprastintas pirkimas (taisyklių pavadinimas, patvirtinimo data, visų pakeitimų paskelbimo datos) arba nuoroda į skelbimą, jei apie pirkimą buvo skelbiama;

40.2. pasiūlymų rengimo reikalavimai, Kartenos PSPC darbuotojų, kurie įgalioti palaikyti ryšį su tiekėjais, pareigos, vardai, pavardės, adresai, telefonų ir faksų numeriai;

40.3. pasiūlymų, vykdant supaprastintą projekto konkursą- projektų (toliau šiame punkte- pasiūlymų) ir (ar) paraiškų pateikimo terminas (data, valanda ir minutė) ir vieta;

40.4. pasiūlymų ir (ar) paraiškų, rengimo ir pateikimo reikalavimai; jeigu numatoma pasiūlymus ir (ar) paraiškas priimti naudojant elektronines priemones, atitinkančias Viešųjų pirkimų įstatymo 17 straipsnio nuostatas, – informacija apie reikalavimus, būtinus pasiūlymams ir (ar) paraiškoms pateikti elektroniniu būdu, įskaitant ir kodavimą (šifravimą);

40.5. pasiūlymo galiojimo terminas;

40.6. prekių, paslaugų, darbų ar projekto pavadinimas, kiekis (apimtis), prekių tiekimo, paslaugų teikimo ar darbų atlikimo terminai;

40.7. techninė specifikacija;

40.8. informacija, ar pirkimo objektas skirstomas į dalis, kurių kiekvienai bus sudaroma pirkimo sutartis arba preliminarioji sutartis, ir ar leidžiama pateikti pasiūlymus tik vienai pirkimo objekto daliai, vienai ar kelioms dalims, ar visoms dalims; pirkimo objekto dalių, dėl kurių gali būti pateikti pasiūlymai, apibūdinimas;

40.9. informacija, ar leidžiama pateikti alternatyvius pasiūlymus, šių pasiūlymų reikalavimai;

40.10. jeigu numatoma tikrinti kvalifikaciją- tiekėjų kvalifikacijos reikalavimai, tarp jų ir reikalavimai atskiriems bendrą paraišką ar pasiūlymą pateikiantiems tiekėjams;

40.11. jeigu numatoma riboti tiekėjų skaičių- kvalifikacinės atrankos kriterijai bei tvarka, mažiausias kandidatų, kuriuos Kartenos PSPC atrinks ir pakvies pateikti pasiūlymus, skaičius;

40.12. gali būti reikalaujamas dokumentų sąrašas ir informacija, kurią turi pateikti tiekėjai, siekiantys įrodyti, kad jų kvalifikacija atitinka keliamus reikalavimus; tarp jų ir Lietuvos Respublikos Vyriausybės ar jos įgaliotos institucijos nustatytais atvejais vietoj kvalifikaciją patvirtinančių dokumentų perkančioji organizacija gali prašyti tiekėjų pateikti jo nustatytos formos pirkimo dokumentuose nurodytų minimalių kvalifikacinių reikalavimų atitikties deklaraciją. Tokiais atvejais atitiktį minimaliems kvalifikaciniams reikalavimams patvirtinančių dokumentų reikalaujama tik iš to tiekėjo, kurio pasiūlymas pagal vertinimo rezultatus gali būti pripažintas laimėjusiu;

40.13. informacija, kaip turi būti apskaičiuota ir išreikšta pasiūlymuose nurodoma kaina;

40.14. informacija, kad pasiūlymuose nurodytos kainos bus vertinamos litais. Jeigu pasiūlymuose kainos nurodytos užsienio valiuta, jos bus perskaičiuojamos litais pagal Lietuvos banko nustatytą ir paskelbtą lito ir užsienio valiutos santykį paskutinę pasiūlymų pateikimo termino dieną;

40.15. pasiūlymų pateikimo terminas, vieta ir būdas, įskaitant informaciją, ar pasiūlymas pateikiamas elektroninėmis priemonėmis;

40.16 jei numatomas vokų su pasiūlymais atplėšimas ar susipažįstama su elektroninėmis priemonėmis pateiktais pasiūlymais (toliau- vokų su pasiūlymais atplėšimas), kur ir kada (diena, valanda ir minutė) bus atplėšiami vokai ar susipažįstama su elektroninėmis priemonėmis pateiktais pasiūlymais (toliau vadinama vokų su pasiūlymais atplėšimu);

40.17. vokų su pasiūlymais atplėšimo ir pasiūlymų nagrinėjimo procedūros, taip pat nurodant informaciją, ar tiekėjams leidžiama dalyvauti vokų su pasiūlymais atplėšimo procedūroje;

40.18. pasiūlymų vertinimo kriterijai, kiekvieno jų svarba bendram įvertinimui, vertinimo taisyklės ir procedūros. Pirkimo dokumentuose nurodomas kiekvienam ekonomiškai naudingiausiam pasiūlymui nustatyti pasirinkto kriterijaus lyginamasis svoris. Kriterijų lyginamasis svoris gali būti išreikštas konkrečiu dydžiu arba nustatant intervalą, į kurį patenka kiekviena kriterijui priskiriama reikšmė. Tais atvejais, kai dėl pirkimo objekto ypatybių neįmanoma nustatyti kriterijų lyginamojo svorio, Kartenos PSPC turi nurodyti pirkimo dokumentuose taikomų kriterijų svarbos eiliškumą mažėjančia tvarka;

40.19. siūlomos pasirašyti pirkimo (preliminariosios) sutarties svarbiausios sąlygos (kainos ar kainodaros taisyklės, atsiskaitymo tvarka, atlikimo terminai, sutarties nutraukimo tvarka ir kitos sąlygos pagal Viešųjų pirkimų įstatymo 18  straipsnio 6 dalį) arba pirkimo sutarties projektas;

40.20. jei reikalaujama- pasiūlymų galiojimo užtikrinimo ir (ar) pirkimo sutarties įvykdymo užtikrinimo reikalavimai;

40.21. jei Kartenos PSPC numato reikalavimą, kad ūkio subjektų grupė, kurios pasiūlymas bus pripažintas geriausiu, įgytų tam tikrą teisinę formą- teisinės formos reikalavimai;

40.22. būdai, kuriais tiekėjai gali prašyti pirkimo dokumentų paaiškinimų;

40.23. pasiūlymų keitimo ir atšaukimo tvarka;

40.24. informacija, ar su projekto konkurso laimėtoju (laimėtojais) bus sudaroma pirkimo sutartis; informacija, ar tiekėjams bus mokama kompensacija, Salantų PSPC nutraukus projekto konkursą; informacija apie projekto konkurso laimėtojui (laimėtojams) ar dalyviams skiriamus prizus ar kitus apdovanojimus (kai tai taikoma);

40.25. terminas, iki kada nelaimėję projektai turi būti grąžinti projekto konkurso dalyviams;

40.26. Pirkimo dokumentuose turi būti reikalaujama, kad kandidatas ar dalyvis savo pasiūlyme nurodytų, kokius subrangovus, subtiekėjus ar subteikėjus jis ketina pasitelkti, ir gali būti reikalaujama, kad kandidatas ar dalyvis savo pasiūlyme nurodytų, kokiai pirkimo daliai jis ketina pasitelkti subrangovus, subtiekėjus ar subteikėjus. Toks nurodymas nekeičia pagrindinio tiekėjo atsakomybėsdėl numatomos sudaryti pirkimo sutarties įvykdymo;

40.27. jeigu perkančioji organizacija pirkimą atlieka pagal Viešųjų pirkimų įstatymo 91 straipsnio reikalavimus- nuoroda į tokį pirkimą ir reikalavimus, kad tiekėjas pagrįstų, kad jis atitinka minėto straipsnio reikalavimus, pateikdamas kompetentingos institucijos išduotą dokumentą ar tiekėjo patvirtintą deklaraciją. Jei tiekėjas sutarčiai įvykdyti kaip subrangovus, subtiekėjus ar subteikėjus gali pasitelkti tik tokį patį statusą turinčias įmones ir įstaigas;

40.28 informacija apie atidėjimo termino taikymą, ginčų nagrinėjimo tvarką (kai atidėjimo terminas netaikomas Viešųjų pirkimų įstatymo 18 straipsnio 9 punkte nurodytais atvejais, informacija apie atidėjimo termino taikymą neteiktina).

40.29 nustatyti energijos vartojimo efektyvumo ir aplinkos apsaugos reikalavimus ir (ar) kriterijus Lietuvos Respublikos Vyriausybės ar jos įgaliotos institucijos nustatytais atvejais ir tvarka;

40.30 nurodyti pagrindinius darbus, kuriuos privalės atlikti tiekėjas tuo atveju, jeigu darbų pirkimo sutarčiai bus pasitelkiami subrangovai (Įstatymo 24 str. 5 dalis ir 85 str. 1 dalis);

40.31. kita reikalinga informacija apie pirkimo sąlygas ir procedūras.

41. Pirkimo dokumentų sudėtinė dalis yra skelbimas apie supaprastintą pirkimą. Skelbimuose esanti informacija vėliau papildomai gali būti neteikiama (kituose pirkimo dokumentuose pateikiama nuoroda į atitinkamą informaciją skelbime). Supaprastintų pirkimų atveju, kai apie pirkimą neskelbiama ir pasiūlymą pateikti kviečiamas tik vienas tiekėjas, taip pat atliekant mažos vertės pirkimus, pirkimo dokumentuose gali būti pateikiama ne visa 40 punkte nurodyta informacija, jeigu perkančioji organizacija mano, kad informacija yra nereikalinga.

42. Pirkimo dokumentai, tarp jų ir kvietimai, pranešimai, paaiškinimai, papildymai, tiekėjams pateikiami asmeniškai, siunčiami registruotu laišku, faksu, elektroniniu paštu ar skelbiami interneto svetainėje (CVP IS ar kitoje interneto svetainėje), kaip nurodoma skelbime apie pirkimą (apklausos metu- kvietime pateikti pasiūlymus, jei su kvietimu pirkimo dokumentai nepridedami). Skelbime apie pirkimą (apklausos metu- kvietime pateikti pasiūlymus) turi būti nurodytas interneto adresas, jei pirkimo dokumentai skelbiami internete. Pirkimo dokumentai negali būti teikiami (skelbiami) anksčiau nei apie supaprastintą pirkimą paskelbta, apklausos atveju- pateikti kvietimai dalyvauti pirkimo procedūrose.

43. Pirkimo dokumentai tiekėjams turi būti teikiami nuo skelbimo apie pirkimą paskelbimo ar kvietimo išsiuntimo tiekėjams dienos iki pasiūlymo pateikimo termino, nustatyto pirkimo dokumentuose, pabaigos. Pirkimo dokumentai pateikiami to paprašiusiam tiekėjui nedelsiant, ne vėliau kaip per 3 darbo dienas, gavus prašymą.

44. Kai pirkimo dokumentai skelbiami CVP IS, ar kitoje interneto svetainėje, papildomai jie gali būti neteikiami.

45. Tiekėjas gali paprašyti, kad Kartenos PSPC paaiškintų pirkimo dokumentus. Kartenos PSPC atsako į kiekvieną tiekėjo rašytinį prašymą paaiškinti pirkimo dokumentus, jeigu prašymas gautas ne vėliau kaip prieš 4 darbo dienas iki pirkimo pasiūlymų pateikimo termino pabaigos. Kartenos PSPC į gautą prašymą atsako ne vėliau kaip per 3 darbo dienas nuo jo gavimo dienos, atsakymą paskelbdama CVP IS (jei pirkimo dokumentai buvo skelbti CVP IS), o jeigu to padaryti neįmanoma – asmeniškai, elektroniniu paštu ar faksu. Atsakydama tiekėjui elektroniniu paštu, kartu siunčia elektroniniu paštu paaiškinimus ir visiems kitiems tiekėjams, kuriems ji asmeniškai ar elektroniniu paštu pateikė pirkimo dokumentus, bet nenurodo, iš ko gavo prašymą duoti paaiškinimą. Atsakymas turi būti siunčiamas taip, kad tiekėjas jį gautų ne vėliau kaip likus vienai darbo dienai iki pasiūlymų pateikimo termino pabaigos.

46. Nesibaigus pasiūlymų pateikimo terminui, Kartenos PSPC savo iniciatyva gali paaiškinti (patikslinti) pirkimo dokumentus, tikslinant ir paskelbtą informaciją. Paaiškinimai turi būti išsiųsti (paskelbti) likus ne mažiau nei 1 darbo dienai iki pasiūlymų pateikimo termino pabaigos.

47. Jeigu Kartenos PSPC rengia susitikimą su tiekėju, ji surašo šio susitikimo protokolą. Protokole fiksuojami visi šio susitikimo metu pateikti klausimai dėl pirkimo dokumentų ir atsakymai į juos. Protokolas visiems pirkimo procedūrose dalyvaujantiems tiekėjams turi būti išsiųstas taip, kad tiekėjai jį gautų ne vėliau kaip likus 1 darbo dienai iki pasiūlymų pateikimo termino pabaigos.

48. Jeigu Kartenos PSPC pirkimo dokumentus paaiškina (patikslina) arba surengia susitikimą su tiekėjais arba jei ji negali pirkimo dokumentų paaiškinimų (patikslinimų) ar susitikimo protokolų pateikti taip, kad visi tiekėjai juos gautų ne vėliau kaip likus 1 darbo diena iki pasiūlymų pateikimo termino pabaigos, ji privalo perkelti pasiūlymų pateikimo terminą protingumo kriterijų atitinkančiam laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus) ar susitikimų protokolus.

49. Jeigu Kartenos PSPC negali pirkimo dokumentų paaiškinimų pateikti per Taisyklių 45-48

punktuose nustatytus terminus, vadovaudamasis protingumo kriterijumi Kartenos PSPC nukelia pasiūlymų pateikimo terminą taip, kad tiekėjai, rengdami pirkimo pasiūlymus, galėtų atsižvelgti į šiuos paaiškinimus. Kartenos PSPC atsižvelgia į tai, kad kai kuriais atvejais po pirkimo dokumentų paaiškinimo (patikslinimo) susidomėjimą dalyvauti pirkime gali parodyti nauji tiekėjai (pvz., sumažinus kvalifikacinius reikalavimus), todėl pasiūlymų pateikimo terminą reikėtų nustatyti tokį, kad šie tiekėjai spėtų kreiptis dėl pirkimo dokumentų ir parengti pasiūlymus.

50. Jei pirkimo dokumentai skelbiami CVP IS, ten pat skelbiama apie pirkimo dokumentų paaiškinimus (patikslinimus), ir prireikus pratęsiamą pasiūlymų pateikimo terminą. Jeigu pirkimo dokumentai neskelbiami CVP IS, pranešimai apie pirkimo dokumentų paaiškinimus (patikslinimus) ir prireikus termino pratęsimą išsiunčiami visiems tiekėjams, kuriems buvo pateikti pirkimo dokumentai. Viešųjų pirkimų įstatymo 86 straipsnyje nurodytuose šaltiniuose apie pasiūlymo pateikimo termino nukėlimą galima neskelbti, jeigu nekeičiama kita skelbime apie supaprastintą pirkimą paskelbta informacija ir jeigu nepaskelbus apie pasiūlymų pateikimo termino nukėlimą nebus pažeisti viešųjų pirkimų principai.

**V. REIKALAVIMAI PASIŪLYMŲ IR PARAIŠKŲ RENGIMUI**

51. Pirkimo dokumentuose nustatant pasiūlymų (projektų) ir paraiškų rengimo ir pateikimo reikalavimus:

51.1. turi būti nurodyta, kad pasiūlymas (projektas) ir paraiška turi būti pateikiami raštu ir pasirašyti tiekėjo ar jo įgalioto asmens, o elektroninėmis priemonėmis teikiamas pasiūlymas (projektas) ar paraiška- pateikti su saugiu elektroniniu parašu, atitinkančiu Lietuvos Respublikos elektroninio parašo įstatymo nustatytus reikalavimus;

51.2. turi būti nurodyta, kad ne elektroninėmis priemonėmis teikiami pasiūlymai turi būti įdėti į voką, kuris užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (pasiūlymų pateikimo termino pabaigos);

51.3. turi būti nurodyta, kad jeigu Kartenos PSPC numato pasiūlymus vertinti pagal ekonomiškai naudingiausio pasiūlymo vertinimo kriterijų, vertinant ekspertinių vertinimų metodais, – tiekėjai pasiūlymo kainą turi pateikti viename užklijuotame voke, o likusias pasiūlymo dalis (techninius pasiūlymo duomenis ir kitą informaciją bei dokumentus)- kitame užklijuotame voke. Šie abu vokai turi būti įdėti į bendrą voką, jis taip pat užklijuojamas, ant jo užrašomas pirkimo pavadinimas, tiekėjo pavadinimas ir adresas, nurodoma „neatplėšti iki ...“ (pasiūlymų pateikimo termino pabaigos). Reikalavimas pasiūlymą pateikti dviejuose vokuose netaikomas pirkimą atliekant skelbiamų derybų būdu ar apklausos būdu, kai pirkimo metu gali būti deramasi dėl pasiūlymo sąlygų;

51.4. turi būti nurodyta, kad ne elektroninėmis priemonėmis supaprastintam projekto konkursui teikiami projektai pateikiami užklijuotoje pakuotėje su ant pakuotės užrašytu projekto devizu (trumpu projekto idėjos apibūdinimu). Kartu su projektu pateikiamas atskiras užklijuotas vokas su užrašytu tuo pačiu devizu. Voke turi būti įdėtas projekto devizo šifras- tiekėjo pavadinimas, kodas, buveinės adresas, telefono bei fakso numeriai ir projekto galiojimo užtikrinimo dokumentai (jeigu buvo reikalaujama). Supaprastinto atviro projekto konkurso atveju į šį voką įdedami tiekėjų kvalifikaciją patvirtinantys dokumentai;

51.5. turi būti nurodyta, kad pirkimo dokumentuose gali būti nustatyta, kad pasiūlymo (atskirų pasiūlymo dalių) lapai turi būti sunumeruoti, susiūti siūlu, kuris neleistų nepažeidžiant susiuvimo į pasiūlymą įdėti naujus, išplėšti esančius lapus ar juos pakeisti. Tokiu atveju pasiūlymo paskutinio lapo antroje pusėje siūlas užklijuojamas popieriaus lapeliu, ant kurio pasirašo tiekėjas arba jo įgaliotas asmuo. Pasiūlymo paskutinio lapo antroje pusėje nurodomas pasirašančiojo asmens vardas, pavardė ir pareigos, pasiūlymo lapų skaičius. Pasiūlymo galiojimo užtikrinimą patvirtinantis dokumentas neįsiuvamas ir nenumeruojamas.

51.6.  Pirkimo dokumentuose gali būti nurodyta, kad tiekėjas gali pateikti tik vieną pasiūlymą (po vieną pasiūlymą kiekvienai pirkimo daliai), išskyrus atvejus, kai pirkimo dokumentuose leidžiama pateikti alternatyvius pasiūlymus. Jeigu pirkimas suskirstytas į atskiras dalis, pagrįstais atvejais gali būti nurodyta, kad tiekėjas gali teikti pasiūlymą tik vienai ar kelioms, ar visoms pirkimo dalims.

51.7. gali būti nurodyta, ar reikalaujama, kad: a) tiekėjas gali pateikti tik vieną pasiūlymą (po vieną pasiūlymą kiekvienai pirkimo daliai), išskyrus atvejus, kai pirkimo dokumentuose leidžiama pateikti alternatyvius pasiūlymus. Jeigu pirkimas suskirstytas į atskiras dalis, pagrįstais atvejais gali būti nurodyta, kad tiekėjas gali teikti pasiūlymą tik vienai ar kelioms, ar visoms pirkimo dalims; b) konkurso dalyvis savo pasiūlyme nurodytų, kokius subrangovus ketina pasitelkti. Toks reikalavimas nekeičia pagrindinio tiekėjo atsakomybės dėl numatomos sudaryti pirkimo sutarties įvykdymo;

51.8 nurodyti reikalavimai pasiūlymą ar jo dalis pateikti vokuose, pasiūlymą sunumeruoti, susiūti, paskutinio lapo antrojoje pusėje patvirtinti tiekėjo ar jo įgalioto asmens parašu, nurodyti tiekėjo ar jo įgalioto asmens vardą, pavardę, pareigas (jei yra) ir pasiūlymą sudarančių lapų skaičių, kartu su kitais pasiūlymo lapais įsiūti ir sunumeruoti pasiūlymo galiojimo užtikrinimą patvirtinančio dokumento kopiją netaikomi, jeigu perkančioji organizacija priima elektroninėmis priemonėmis pateiktus pasiūlymus.

52. Kartenos PSPC pirkimo dokumentuose gali nurodyti, kad:

52.1. Pasiūlymas turi galioti jame tiekėjo nurodytą laiką. Šis laikas turi būti ne trumpesnis, negu yra nurodyta pirkimo dokumentuose. Jeigu pasiūlyme nenurodytas jo galiojimo laikas Salantų PSPC laiko, kad pasiūlymas galioja tiek, kiek nustatyta pirkimo dokumentuose.

52.2. Kartenos PSPC, kol nesibaigė pasiūlymų galiojimo laikas, gali prašyti, kad tiekėjai pratęstų pasiūlymų galiojimą iki konkrečiai nurodyto laiko. Tiekėjas gali atmesti tokį prašymą neprarasdamas teisės į savo pasiūlymo galiojimo užtikrinimą.

52.3. Kol nesuėjo pasiūlymų pateikimo terminas, tiekėjas gali pakeisti arba atšaukti savo pasiūlymą neprarasdamas teisės į savo pasiūlymo galiojimo užtikrinimą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Salantų PSPC jį gavo prieš pasiūlymų pateikimo terminą.

52.4. Kartenos PSPC gali pareikalauti, kad būtų pateikiamas pasiūlymų galiojimo užtikrinimas, ir reikalauja, kad sutarties įvykdymas būtų užtikrinamas Lietuvos Respublikos civilinio kodekso nustatytais prievolių įvykdymo užtikrinimo būdais. Kartenos PSPC, atlikdama viešąjį pirkimą elektroninėmis priemonėmis, gali nustatyti, kad pasiūlymo galiojimo ir pirkimo sutarties įvykdymo užtikrinimas pateikiamas elektroniniu būdu.

**VI. TECHNINĖ SPECIFIKACIJA**

53. Atliekant supaprastinus pirkimus, išskyrus mažos vertės pirkimus, techninė specifikacija rengiama vadovaujantis Viešųjų pirkimų įstatymo 25 straipsnio nuostatomis. Tačiau rengiant techninę specifikaciją mažos vertės pirkimams turi būti užtikrintas Viešųjų pirkimų įstatymo 3 straipsnyje nurodytų principų laikymasis. Kiekviena perkama prekė, paslauga ar darbai turi būti aprašyti aiškiai ir nedviprasmiškai, aprašymas negali diskriminuoti tiekėjų bei turi užtikrinti jų konkurenciją.

54. Techninė specifikacija nustatoma nurodant standartą, techninį reglamentą ar normatyvą arba nurodant pirkimo objekto funkcines savybes, ar apibūdinant norimą rezultatą arba šių būdų deriniu. Šios savybės bei reikalavimai turi būti tikslūs ir aiškūs, kad tiekėjai galėtų parengti tinkamus pasiūlymus, o Kartenos PSPC įsigyti reikalingų prekių, paslaugų ar darbų.

55. Rengiant techninę specifikaciją, nurodomos pirkimo objekto arba pirkimo objekto panaudojimo tikslo ir sąlygų savybės (pvz., našumas, matmenys, energijos suvartojimas, norima gauti nauda naudojant pirkimo objektą ir pan.) ir reikalavimų šioms savybėms reikšmės. Reikšmės nurodomos ribiniais dydžiais („ne daugiau kaip ....“, „ne mažiau kaip ....“) arba reikšmių diapazonais („nuo ... iki ...“). Tik pagrįstais atvejais reikšmės gali būti nurodomos tiksliai („turi būti lygu ...“).

56. Jeigu kartu su paslaugomis perkamos prekės ir (ar) darbai, su prekėmis – paslaugos, darbai, o su darbais – prekės, paslaugos, techninėje specifikacijoje atitinkamai nustatomi reikalavimai ir kartu perkamoms prekėms, darbams ar paslaugoms.

57. Jei leidžiama pateikti alternatyvius pasiūlymus, nurodomi minimalūs reikalavimai, kuriuos šie pasiūlymai turi atitikti. Alternatyvūs pasiūlymai negali būti priimami, vertinant mažiausios kainos kriterijumi.

58. Rengiant techninę specifikaciją, negalima nurodyti konkrečios prekės, gamintojo ar tiekimo šaltinio, gamybos proceso, prekės ženklo, patento, kilmės šalies, išskyrus atvejus, kai neįmanoma tiksliai ir suprantamai apibūdinti pirkimo objekto. Šiuo atveju privaloma nurodyti, kad savo savybėmis lygiaverčiai pirkimo objektai yra priimtini, įrašant žodžius „arba lygiavertis”.

59.  Prekių, paslaugų ar darbų, nurodytų Produktų, kurių viešiesiems pirkimams taikytini aplinkos apsaugos kriterijai, sąrašuose, patvirtintuose Lietuvos Respublikos aplinkos ministro 2011 m. birželio 28 d. įsakymu D1-508 „Dėl Produktų, kurių viešiesiems pirkimams taikytini aplinkos apsaugos kriterijai, sąrašų, Aplinkos apsaugos kriterijų ir Aplinkos apsaugos kriterijų, kuriuos perkančiosios organizacijos turi taikyti pirkdamos prekes, paslaugas ar darbus, taikymo tvarkos aprašo patvirtinimo“ (Žin., 2011, Nr. [84-4110](http://www3.lrs.lt/pls/inter/dokpaieska.showdoc_l?p_id=403512)), techninė specifikacija turi apimti šiems produktams nustatytus aplinkos apsaugos kriterijus. Prekių, nurodytų Prekių, išskyrus kelių transporto priemones, kurioms viešųjų pirkimų metu taikomi energijos vartojimo efektyvumo reikalavimai, ir šių prekių energijos vartojimo efektyvumo reikalavimų sąraše, patvirtintame Lietuvos Respublikos energetikos ministro 2011 m. spalio 27 d. įsakymu Nr. 1-266 (2011, Nr. 131-6249), techninė specifikacija turi apimti energijos vartojimo efektyvumo reikalavimus, o įsigyjant kelių transporto priemones, jų techninė specifikacija Energijos vartojimo efektyvumo ir aplinkos apsaugos reikalavimų, taikomų įsigyjant kelių transporto priemones, nustatymo ir atvejų, kada juos privaloma taikyti, tvarkos apraše, patvirtintame Lietuvos Respublikos susisiekimo ministro 2011 m. vasario 21 d. įsakymu Nr. 3-100 (Žin., 2011, Nr. [23-1110](http://www3.lrs.lt/pls/inter/dokpaieska.showdoc_l?p_id=392985)), nustatytais atvejais turi apimti šiame tvarkos sąraše nustatytus energijos vartojimo efektyvumo ir aplinkos apsaugos reikalavimus.

60. Kartenos PSPC turi teisę pareikalauti, kad tiekėjas pateiktų valstybės ar savivaldybės institucijų išduotus dokumentus tam, kad įsitikintų, jog tiekėjo siūlomos prekės, paslaugos ar darbai atitinka teisės aktų privalomuosius reikalavimus. Pirkimo dokumentuose gali būti reikalaujama pateikti tiekėjo tiekiamų prekių, atliekamų darbų ar teikiamų paslaugų aprašymus, pavyzdžius ar nuotraukas, ar paprašyti tiekėjo leidimo apžiūrėti pirkimo objektą.

61. Kartenos PSPC iš anksto skelbia pirkimų (išskyrus mažos vertės) techninių specifikacijų projektus vadovaudamasi Informacijos apie planuojamus vykdyti viešuosius pirkimus skelbimo Centrinėje viešųjų pirkimų informacinėje sistemoje tvarkos aprašu, patvirtintu Viešųjų pirkimų tarnybos direktoriaus 2009 m. gegužės 15 d. įsakymu nr. 1S-49 (aktualia redakcija).

**VII. TIEKĖJŲ KVALIFIKACIJOS PATIKRINIMAS**

62. Siekiant įsitikinti, ar tiekėjas bus pajėgus įvykdyti pirkimo sutartį, vadovaujantis Viešųjų pirkimų įstatymo 32–38 straipsnių nuostatomis ir atsižvelgiant į Viešųjų pirkimų tarnybos direktoriaus 2003 m. spalio 20 d. įsakymu Nr. 1S-100 patvirtintas Tiekėjų kvalifikacijos vertinimo metodines rekomendacijas (Žin., 2003, Nr. 103-4623; 2009, Nr. 39-1505) (aktualią jų redakciją), pirkimo dokumentuose nustatomi tiekėjų kvalifikacijos reikalavimai ir vykdomas tiekėjų kvalifikacijos patikrinimas.

63. Tiekėjų kvalifikacijos neprivaloma tikrinti, kai:

63.1. jau vykdytame supaprastintame pirkime visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Salantų PSPC nepriimtinos kainos, o pirkimo sąlygos iš esmės nekeičiamos ir į supaprastintas neskelbiamas/skelbiamas derybas, apklausos būdu atliekamą pirkimą kviečiami visi pasiūlymus pateikę tiekėjai, atitinkantys Kartenos PSPC nustatytus minimalius kvalifikacijos reikalavimus;

63.2. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

63.3. kai Kartenos PSPC pagal ankstesnę pirkimo sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Kartenos PSPC įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis ar patirtų didelių nuostolių;

63.4. prekių biržoje perkamos kotiruojamos prekės;

63.5. perkami muziejų eksponatai, archyviniai ir bibliotekiniai dokumentai, yra prenumeruojami laikraščiai ir žurnalai;

63.6. ypač palankiomis sąlygomis perkama iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

63.7. perkamos licencijos naudotis bibliotekiniais dokumentais ar duomenų (informac.) bazėmis;

63.8. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti pirkimo sutarties vykdymo;

63.9. perkamos gydytojų, slaugytojų,pagal darbo sutartį dirbančių darbuotojų mokymo paslaugos;

63.10. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

63.11. mažos vertės pirkimų atveju.

64. Jei perkančioji organizacija tikrina tiekėjų kvalifikaciją, visais atvejais privalo patikrinti, ar nėra Viešųjų pirkimų įstatymo 33 str. 1 d. nustatytų aplinkybių. Visi kiti kvalifikacijos reikalavimai gali būti laisvai pasirenkami. Kai supaprastintas prekių, paslaugų ar darbų pirkimas atliekamas supaprastinto atviro konkurso ar apklausos, kurios metu nesiderama, būdu, perkančioji organizacija vietoj kvalifikaciją patvirtinančių dokumentų gali prašyti tiekėjų pateikti jos nustatytos formos pirkimo dokumentuose nurodytų minimalių kvalifikacinių reikalavimų atitikties deklaraciją, išskyrus atvejus, kai taikomas elektroninis aukcionas, naudojama dinaminė pirkimo sistema. Kartenos PSPC negali reikalauti dokumentų ir informacijos, kurie Kartenos PSPC pagal Lietuvos Respublikos valstybės informacinių išteklių valdymo įstatymą ar kitus teisės aktus yra neatlygintinai prieinami Lietuvos Respublikos registruose, valstybės informacinėse sistemose ir kitose informacinėse sistemose

**VIII. PASIŪLYMŲ NAGRINĖJIMAS IR VERTINIMAS**

65. Pasiūlymai turi būti priimami laikantis pirkimo dokumentuose nurodytos tvarkos. Pavėluotai gauti vokai su pasiūlymais neatplėšiami ir grąžinami juos pateikusiems tiekėjams. Neužklijuotuose, turinčiuose mechaninių ar kitokių pažeidimų, galinčių kelti abejonių dėl pasiūlymų slaptumo vokuose pateikti pasiūlymai nepriimami ir grąžinami juos pateikusiems tiekėjams.

66. Vokus su pasiūlymais atplėšia, pasiūlymus nagrinėja ir vertina supaprastintą pirkimą atliekanti Komisija.

67. Vokai su pasiūlymais atplėšiami Komisijos posėdyje. Posėdis vyksta pirkimo dokumentuose nurodytoje vietoje, prasideda nurodytą dieną, valandą ir minutę. Posėdžio diena ir valanda turi sutapti su pasiūlymų pateikimo termino pabaiga. Nustatytu laiku turi būti atplėšti visi vokai su pasiūlymais, gauti nepasibaigus jų pateikimo terminui. Esant nenumatytoms aplinkybėms posėdžio laikas (pvz. nesusirenkant komisijos kvorumui) ir posėdžio vieta (pvz. esant daugiau dalyvių, norinčių dalyvauti procedūroje) gali pasikeisti. Apie tai informuojami konkurse dalyvaujantys tiekėjai**.** Vokų atplėšimo procedūroje, išskyrus atvejus, kai supaprastinto pirkimo metu gali būti deramasi dėl pasiūlymo sąlygų ir tokiame pirkime dalyvauti kviečiami keli tiekėjai, turi teisę dalyvauti visi pasiūlymus pateikę tiekėjai arba jų atstovai. Kai supaprastintam pirkimui pasiūlymus leidžiama pateikti vien tik CVP IS priemonėmis, tiekėjų atstovai į vokų atplėšimo posėdį gali gali būti nekviečiami, o su vokų atplėšimo metu skelbtina informacija supažindinami CVP IS priemonėmis. Pradinis susipažinimas su elektroninėmis priemonėmis gautais pasiūlymais prilyginamas vokų atplėšimui.

68. Jeigu pasiūlymus buvo prašoma pateikti dviejuose vokuose, vokai su pasiūlymais turi būti atplėšiami dviejuose Komisijos posėdžiuose. Pirmame posėdyje atplėšiami tik tie vokai, kuriuose yra pateikti techniniai pasiūlymo duomenys ir kita informacija bei dokumentai, antrame posėdyje – vokai, kuriuose nurodytos kainos. Antras posėdis gali įvykti tik tada, kai Kartenos PSPC patikrina, ar tiekėjų kvalifikacija ir pateiktų pasiūlymų techniniai duomenys atitinka pirkimo dokumentuose keliamus reikalavimus, ir pagal pirkimo dokumentuose nustatytus reikalavimus įvertina pasiūlymų techninius duomenis. Apie šio patikrinimo ir įvertinimo rezultatus Kartenos PSPC privalo raštu pranešti visiems tiekėjams, kartu nurodyti antro vokų su pasiūlymais atplėšimo posėdžio laiką ir vietą. Jeigu Kartenos PSPC, patikrinusi ir įvertinusi pirmame voke tiekėjo pateiktus duomenis, atmeta jo pasiūlymą, neatplėštas vokas su pasiūlyta kaina saugomas kartu su kitais tiekėjo pateiktais dokumentais Viešųjų pirkimų įstatymo 21 straipsnyje nustatyta tvarka.

69. Atplėšus voką, pasiūlymo paskutinio lapo antrojoje pusėje pasirašo posėdyje dalyvaujantys Komisijos nariai. Ši nuostata netaikoma, kai pasiūlymas perduodamas elektroninėmis priemonėmis.

70. Komisija vokų atplėšimo procedūros rezultatus įformina protokolu.

71. Vokų su pasiūlymais atplėšimo procedūroje dalyvaujantiems tiekėjams ar jų atstovams pranešama ši informacija:

71.1. pasiūlymą pateikusio tiekėjo pavadinimas;

71.2. tiekėjo pasitelkiamų subtiekėjų, subteikėjų ar subrangovų pavadinimai;

71.3. kai pasiūlymai vertinami pagal mažiausios kainos kriterijų- pasiūlyme nurodyta kaina;

71.4. kai pasiūlymai vertinami pagal ekonomiškai naudingiausio pasiūlymo vertinimo kriterijų – pasiūlyme nurodyta kaina ir pagrindinės techninės pasiūlymo charakteristikos. Jeigu pageidauja nors vienas vokų su pasiūlymais atplėšimo procedūroje dalyvaujantis tiekėjas ar jo atstovas, turi būti paskelbtos visos pasiūlymų charakteristikos, į kurias bus atsižvelgta vertinant pasiūlymus;

71.5. kai pasiūlymai vertinami pagal ekonomiškai naudingiausio pasiūlymo vertinimo kriterijų ir prašoma pateikti pasiūlymus dviejuose vokuose (vertinant ekspertinių vertinimų metodais), vokų su pasiūlymais, kuriuose yra techniniai pasiūlymo duomenys, atplėšimo procedūroje skelbiamos pagrindinės techninės pasiūlymo charakteristikos, o vokų su pasiūlymais, kuriuose nurodytos kainos, atplėšimo procedūroje- pasiūlyme nurodyta kaina;

71.6. ar pasiūlymas pasirašytas tiekėjo ar jo įgalioto asmens, o elektroninėmis priemonėmis teikiamas pasiūlymas- pateiktas su saugiu elektroniniu parašu;

71.7. kai reikalaujama:

71.7.1. ar yra pateiktas pasiūlymo galiojimo užtikrinimas;

71.7.2. ar pateiktas pasiūlymas yra susiūtas, sunumeruotas;

71.7.3. ar pasiūlymas paskutinio lapo antroje pusėje patvirtintas tiekėjo ar jo įgalioto asmens parašu, ar nurodytas pasirašančio asmens vardas, pavardė, pareigos bei pasiūlymą sudarančių lapų skaičius;

71.8. kai pasiūlymai pateikiami elektroninėmis priemonėmis- ar pasiūlymas pateiktas Kartenos PSPC nurodytomis elektroninėmis priemonėmis, ar iki pasiūlymų pateikimo termino pabaigos niekas negalėjo peržiūrėti pasiūlyme pateiktos informacijos.

72. Jei pirkimas susideda iš atskirų pirkimo dalių, 71.1–71.4 punktuose nurodyta informacija, o jei reikia, ir kita 71 punkte nurodyta informacija skelbiama dėl kiekvienos pirkimo dalies. Tokia informacija turi būti nurodoma ir vokų atplėšimo posėdžio protokole.

73. Vokų su pasiūlymais atplėšimo metu Komisija turi leisti posėdyje dalyvaujantiems suinteresuotiems tiekėjams ar jų įgaliotiems atstovams viešai ištaisyti pastebėtus jų pasiūlymo susiuvimo ar įforminimo trūkumus, kuriuos įmanoma ištaisyti posėdžio metu.

74. Apie vokų su pasiūlymais atplėšimo procedūrų metu paskelbtą informaciją raštu pranešama ir vokų atplėšimo procedūroje nedalyvaujantiems pasiūlymus pateikusiems tiekėjams, jeigu jie to pageidauja. Kiekvienas vokų atplėšimo procedūroje dalyvaujantis tiekėjas ar jo atstovas turi teisę asmeniškai susipažinti su viešai perskaityta informacija, tačiau supažindindama su šia informacija Kartenos PSPC negali atskleisti tiekėjo pasiūlyme esančios konfidencialios informacijos.

75. Pasiūlymai nagrinėjami ir vertinami konfidencialiai, nedalyvaujant pasiūlymus pateikusiems tiekėjams ar jų atstovams.

76. Kartenos PSPC, nagrinėdama pasiūlymus:

76.1. tikrina kandidatų ir dalyvių pasiūlymuose pateiktų kvalifikacinių duomenų atitikimą pirkimo dokumentuose nustatytiems minimaliems kvalifikacijos reikalavimams. Komisija priima sprendimą dėl kiekvieno paraišką ar pasiūlymą pateikusio kandidato ar dalyvio kvalifikacinių duomenų ir kiekvienam iš jų nedelsdama, bet ne vėliau kaip per 3 darbo dienas, raštu praneša apie šio patikrinimo rezultatus, pagrįsdama priimtus sprendimus. Teisę dalyvauti tolesnėse pirkimo procedūrose turi tik tie kandidatai ar dalyviai, kurių kvalifikaciniai duomenys atitinka perkančiosios organizacijos keliamus reikalavimus. Jeigu nustatoma, kad tiekėjo pateikti kvalifikaciniai duomenys yra neišsamūs arba netikslūs, privaloma prašyti tiekėjo juos patikslinti;

76.2. tikrina, ar pasiūlymas atitinka pirkimo dokumentuose nustatytus reikalavimus. tikrina, ar

pasiūlymas atitinka pirkimo dokumentuose nustatytus reikalavimus. Jeigu tiekėjas pateikė netikslius, neišsamius pirkimo dokumentuose nurodytus kartu su pasiūlymu teikiamus dokumentus: tiekėjo įgaliojimą asmeniui pasirašyti paraišką ar pasiūlymą, jungtinės veiklos sutartį, pasiūlymo galiojimo užtikrinimą patvirtinantį dokumentą ar jų nepateikė, privaloma prašyti tiekėjo patikslinti, papildyti arba pateikti šiuos dokumentus per Kartenos PSPC nustatytą protingą terminą, kuris negali būti trumpesnis kaip 3 d.d. nuo prašymo išsiuntimo iš Kartenos PSPC dienos;

76.3. radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, dalyvis neturi teisės atsisakyti kainos sudėtinių dalių arba papildyti kainą naujomis dalimis. Jei dalyvis per Kartenos PSPC nurodytą terminą neištaiso aritmetinių klaidų ir (ar) nepaaiškina pasiūlymo, jo pasiūlymas laikomas neatitinkančiu pirkimo dokumentuose nustatytų reikalavimų;

76.4. jeigu pasiūlyme nurodyta kaina, išreikšta skaičiais, neatitinka kainos, nurodytos žodžiais, teisinga laiko kainą, nurodytą žodžiais;

76.4.1 tuo atveju, kai pirkimas vykdomas elektroninėmis priemonėmis ir pasiūlymo kaina, išreikšta skaičiais ir žodžiais pasiūlymo formoje, neatitinka pasiūlymo kainos, nurodytos skaičiais CVP IS langelyje “Pasiūlymo kaina” (kai kainą prašoma nurodyti abiem būdais), teisinga bus laikoma kaina, nurodyta pasiūlymo formoje žodžiais;

76.5.jeigu pateiktame pasiūlyme nurodyta prekių, paslaugų ar darbų kaina yra neįprastai maža, perkančioji organizacija privalo pareikalauti, kad dalyvis pagrįstų siūlomą kainą (pasiūlyta kaina laikoma neįprastai maža, jeigu ji atitinka bent vieną iš šių sąlygų: 1) yra 15 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį; 2) yra 30 ir daugiau procentų mažesnė nuo suplanuotų viešajam pirkimui skirti lėšų) (atlikdama mažos vertės pirkimus, perkančioji organizacija neprivalo vadovautis 76.5 punkto reikalavimais);

76.6. tikrina, ar pasiūlytos ne per didelės kainos;

77. atliekant pirkimą supaprastintų skelbiamų, supaprastintų neskelbiamų derybų, taip pat tiekėjų apklausos būdu, Perkančioji organizacija gali derėtis dėl pasiūlymo kainos ir kitų pasiūlymo sąlygų, tačiau derybų metu negalima keisti galutinio derybų rezultato, užfiksuoto derybų protokoluose ar po derybų pateiktuose galutiniuose pasiūlymuose.

78. iškilus klausimų dėl pasiūlymų turinio Kartenos PSPC gali prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

79. Kartenos PSPC atmeta pasiūlymą, jeigu:

79.1. tiekėjas neatitiko minimalių kvalifikacijos reikalavimų;

79.2. tiekėjas savo pasiūlyme pateikė netikslius ar neišsamius duomenis apie savo kvalifikaciją ir, Kartenos PSPC prašant, nepatikslino jų;

79.3. pasiūlymas neatitiko pirkimo dokumentuose nustatytų pasiūlymo pateikimo reikalavimų;

79.4. pasiūlyto pirkimo objekto techninė specifikacija neatitiko pirkimo dokumentų techninėje specifikacijoje nustatytų reikalavimų pirkimo objektui;

79.5. buvo pasiūlyta neįprastai maža kaina ir tiekėjas Kartenos PSPC prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;

79.6. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Kartenos PSPC nepriimtinos kainos.

79.7. tiekėjas per Kartenos PSPC nustatytą terminą, kaip nurodyta VPĮ 28 str. 10 dalyje, nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti paraišką ar pasiūlymą, jungtinės veiklos sutarties, pasiūlymo galiojimo užtikrinimą patvirtinančio dokumento;

79.8. Kartenos PSPC nustatė, kad Tiekėjas pateikė melagingą informaciją.

80. Dėl 79 punkte nurodytų priežasčių neatmesti pasiūlymai vertinami remiantis vienu iš šių kriterijų:

80.1. ekonomiškai naudingiausio pasiūlymo, kai pirkimo sutartis sudaroma su dalyviu, pateikusiu Kartenos PSPC naudingiausią pasiūlymą, išrinktą pagal pirkimo dokumentuose nustatytus kriterijus, susijusius su pirkimo objektu, – paprastai kokybės, kainos, techninių privalumų, estetinių ir funkcinių charakteristikų, aplinkosaugos charakteristikų, eksploatavimo išlaidų, efektyvumo, garantinio aptarnavimo ir techninės pagalbos, pristatymo datos, pristatymo laiko arba užbaigimo laiko. Pasiūlymų vertinimo kriterijais negalima pasirinkti tiekėjų kvalifikacijos kriterijų;

80.2. mažiausios kainos.

80.3 tinkamiausio pasiūlymo- pagal perkančiosios organizacijos pirkimo dokumentuose nustatytus su pirkimo objektu susijusius kriterijus, kurie negali nepagrįstai ir neobjektyviai riboti tiekėjų galimybių dalyvauti pirkime ar nesudaro išskirtinių sąlygų konkretiems tiekėjams, pažeidžiant šio įstatymo 3 straipsnio 1 dalyje nustatytus reikalavimus. Pasiūlymai pagal tinkamiausio pasiūlymo vertinimo kriterijų gali būti vertinami tik perkant meno, kultūros paslaugas.

81.Kartenos PSPC, norėdama priimti sprendimą sudaryti pirkimo sutartį, turi pagal pirkimo dokumentuose nustatytus vertinimo kriterijus ir tvarką nedelsdama įvertinti pateiktus dalyvių pasiūlymus, tikrinant tiekėjų kvalifikaciją, patikrinti tiekėjo, kurio pasiūlymas pagal vertinimo rezultatus gali būti pripažintas laimėjusiu, atitiktį minimaliems kvalifikaciniams reikalavimams (jei tiekėjų kvalifikacija tikrinama), nustatyti pasiūlymų eilę (išskyrus atvejus, kai pasiūlymą pateikti kviečiamas tik vienas tiekėjas, pasiūlymą pateikia tik vienas tiekėjas bei kai supaprastinto pirkimo sutarties vertė mažesnė kaip 10 000 Lt (be pridėtinės vertės mokesčio)) ir laimėjusį pasiūlymą. Pasiūlymų eilė nustatoma ekonominio naudingumo mažėjimo arba kainų didėjimo tvarka. Tais atvejais, kai taikomas ekonomiškai naudingiausio pasiūlymo vertinimo kriterijus ir kelių tiekėjų pasiūlymų ekonominis naudingumas yra vienodas arba kai pasiūlymų vertinimo kriterijus yra pasiūlyta mažiausia kaina ir keli pasiūlymai pateikiami vienodomis kainomis, sudarant pasiūlymų eilę pirmesnis į šią eilę įrašomas tiekėjas, kurio vokas su pasiūlymais įregistruotas ar pasiūlymas elektroninėmis priemonėmis pateiktas anksčiausiai.

Perkančioji organizacija suinteresuotiems kandidatams ir suinteresuotiems dalyviams išskyrus atvejus, kai supaprastinto pirkimo sutarties vertė mažesnė kaip 10 000 Lt (be pridėtinės vertės mokesčio), nedelsdama (ne vėliau kaip per 5 darbo dienas) raštu praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti dinaminėje pirkimo sistemoje, pateikia sekančiame punkte nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą (atidėjimo terminas netaikomas šių taisyklių 86 punkte numatytais atvejais). Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo. Šis reikalavimas netaikomas, kai apklausa vykdoma žodžiu.

82. Kartenos PSPC, gavusi kandidato ar dalyvio raštu pateiktą prašymą, turi nedelsdama, ne vėliau kaip per 5 darbo dienas nuo prašymo gavimo dienos, nurodyti:

82.1. kandidatui- jo paraiškos atmetimo priežastis;

82.2. dalyviui, kurio pasiūlymas nebuvo atmestas, – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

82.3. dalyviui, kurio pasiūlymas buvo atmestas, pasiūlymo atmetimo priežastis.

83. Tais atvejais, kai pasiūlymą pateikti kviečiamas tik vienas tiekėjas arba pasiūlymą pateikia tik vienas tiekėjas, jo pasiūlymas laikomas laimėjusiu, jeigu jis neatmestas pagal 79 punkto nuostatas.

**IX. PIRKIMO SUTARTIS**

84. Komisija ar Pirkimo vykdytojas, įvykdęs pirkimo procedūras, parengia pirkimo sutarties projektą, jeigu jis nebuvo parengtas kaip pirkimo dokumentų sudėtinė dalis, suderina jį teisės aktų nustatyta tvarka ir organizuoja pirkimo sutarties pasirašymą. Pirkimo sutartis sudaroma ir nutraukiama vadovaujantis Lietuvos Respublikos civiliniu kodeksu.

85.  Kartenos PSPC sudaryti pirkimo sutartį siūlo tam dalyviui, kurio pasiūlymas pripažintas laimėjusiu. Dalyvis sudaryti pirkimo sutarties kviečiamas raštu (išskyrus atvejus, kai apklausa vykdoma žodžiu ir/ar pirkimo sutartis sudaroma žodžiu). Kvietime sudaryti pirkimo sutartį, nepažeidžiant Taisyklių 86 ir 87 punkto reikalavimų, nurodomas laikas, iki kada jis turi pasirašyti pirkimo sutartį.

86. Pirkimo sutartis turi būti sudaroma nedelsiant, bet ne anksčiau negu pasibaigė atidėjimo terminas. Atidėjimo terminas gali būti netaikomas, kai:

86.1 pasiūlymą pateikia tik vienas tiekėjas;

86.2 pirkimo sutartis sudaroma dinaminės pirkimo sistemos pagrindu arba Viešųjų pirkimų įstatymo 4 straipsnio 1 dalies 1, 2 ar 3 punktuose nurodyta perkančioji organizacija pirkimo sutartį sudaro preliminariosios sutarties pagrindu;

* 1. kai pasiūlymas buvo pateiktas žodžiu;
  2. supaprastintų pirkimų atveju pirkimo sutarties vertė mažesnė kaip 10 000 Lt (be

pridėtinės vertės mokesčio) arba kai pirkimo sutartis sudaroma atliekant mažos vertės pirkimą.

87. Jei Kartenos PSPC informacinį pranešimą skelbia Viešųjų pirkimų įstatymo nustatyta tvarka, pirkimo sutartis gali būti sudaroma ne anksčiau kaip po 5 darbo dienų nuo informacinio pranešimo paskelbimo dienos.

88. Tais atvejais, kai pirkimo sutartis sudaroma raštu, o tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti, tai Kartenos PSPC siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį. Atsisakymu sudaryti pirkimo sutartį taip pat laikomas bet kuris iš šių atvejų:

88.1. tiekėjas nepateikia pirkimo dokumentuose nustatyto pirkimo sutarties įvykdymo užtikrinimo;

88.2. tiekėjas nepasirašo pirkimo sutarties iki Kartenos PSPC nurodyto laiko;

88.3. tiekėjas atsisako sudaryti pirkimo sutartį pirkimo dokumentuose nustatytomis sąlygomis,

88.4. tiekėjas raštu atsisako sudaryti pirkimo sutartį

88.5. ūkio subjektų grupė, kurios pasiūlymas pripažintas geriausiu, neįgijo Kartenos PSPC reikalaujamos teisinės formos.

89. Pirkimo sutarties sąlygos pirkimo sutarties galiojimo laikotarpiu negali būti keičiamos,

išskyrus tokias pirkimo sutarties sąlygas, kurias pakeitus nebūtų pažeisti Viešųjų pirkimų įstatyme nustatyti principai ir tikslai beitokiems pirkimo sutarties sąlygų pakeitimams yra gautas Viešųjų pirkimų tarnybos sutikimas. Viešųjų pirkimų tarnybos sutikimo nereikalaujama, kai atlikus supaprastintą pirkimą sudarytos sutarties vertė yra mažesnė kaip 10 000 Lt be PVM arba kai pirkimo sutartis sudaryta atlikus mažos vertės pirkimą. Sutarties sąlygų keitimas, kai konkreti sutarties sąlyga yra keičiama sutartyje nustatyta tvarka ir sutartyje yra įvardinti konkretūs atvejai, kai tokia sutarties sąlyga gali būti pakeista, yra laikomas ne sutarties sąlygų keitimu, o sutarties sąlygų vykdymu, todėl šiais atvejais Viešųjų pirkimų tarnybos sutikimas dėl sutarties sąlygos keitimo yra neprivalomas visais atvejais, nepriklausomai nuo sutarties vertės.

90. Perkančioji organizacija, norėdama keisti pirkimo sutarties sąlygas, vadovaujasi Viešojo pirkimo-pardavimo sutarčių sąlygų keitimo rekomendacijomis, patvirtintomis Viešųjų pirkimų direktoriaus 2009 m. gegužės 5 d. įsakymu Nr. 1S-43 (Žin., 2009, Nr. 54-2151)

91. Pirkimo sutartis sudaroma raštu, išskyrus atvejus, kai pirkimo sutartis gali būti sudaroma žodžiu. Kai pirkimo sutartis sudaroma raštu, turi būti nustatyta:

91.1. pirkimo sutarties šalių teisės ir pareigos;

91.2. perkamos prekės, paslaugos ar darbai, jeigu įmanoma, tikslūs jų kiekiai;

91.3. kainodaros taisyklės ir kainos (įkainių) perskaičiavimo tvarka,nustatytos pagal Viešojo pirkimo–pardavimo sutarčių kainos ir kainodaros taisyklių nustatymo metodiką, patvirtintą Viešųjų pirkimų tarnybos prie Lietuvos Respublikos Vyriausybės direktoriaus 2003 m. vasario 25 d. įsakymu Nr. 1S-21 (Žin., 2003, Nr. 22-944; 2006, Nr. 16-576; 2008, Nr. 105-4042; 2011, Nr. 101-4768);

91.4. atsiskaitymų ir mokėjimo tvarka;

91.5. prievolių įvykdymo terminai;

91.6. prievolių įvykdymo užtikrinimas;

91.7. ginčų sprendimo tvarka;

91.8. pirkimo sutarties nutraukimo tvarka;

91.9. pirkimo sutarties galiojimas;

91.10. jeigu sudaroma preliminarioji sutartis- jai būdingos nuostatos;

91.11 subrangovai, subtiekėjai ar subteikėjai, jeigu vykdant sutartį jie pasitelkiami, ir jų keitimo tvarka.

92. Kartenos PSPC pirkimo dokumentuose gali nustatyti pirkimo sutarties atlikimo sąlygas, susijusias su socialinėmis ir aplinkos apsaugos reikmėmis, jei jos atitinka Europos Bendrijos teisės aktus.

93. Pirkimo sutartis gali būti sudaroma žodžiu, kai prekių ar paslaugų pirkimo sutarties vertė yra mažesnė kaip 10 tūkst. Lt (be pridėtinės vertės mokesčio) ir sutartinių įsipareigojimų vykdymas nėra užtikrinamas CK nustatytais prievolių įvykdymo užtikrinimo būdais.

**X. PRELIMINARIOJI SUTARTIS**

94. Kartenos PSPC, atlikusi supaprastintą pirkimą, gali sudaryti preliminariąją sutartį. Preliminariosios sutarties pagrindu ji gali sudaryti vieną ar kelias pirkimo sutartis (toliau šiame skyriuje- pagrindinė sutartis). Tiek sudarydama preliminariąją sutartį, tiek jos pagrindu pagrindinę sutartį, Kartenos PSPC vadovaujasi Viešųjų pirkimų įstatymu ir šiomis Taisyklėmis.

95. Preliminarioji sutartis gali būti sudaroma tik raštu, ne ilgesniam kaip 4 metų laikotarpiui. Preliminariosios sutarties pagrindu sudaroma pagrindinė sutartis, atliekant prekių ir paslaugų pirkimus, kurių pirkimo sutarties vertė yra mažesnė kaip 10 tūkst. Lt, gali būti sudaroma žodžiu. Tuo atveju, kai pagrindinė sutartis sudaroma žodžiu, Taisyklių 99- 102 punktuose nustatytas bendravimas su tiekėjais gali būti vykdomas žodžiu.

96. Preliminariąja sutartimi šalys susitaria nustatyti sąlygas, taikomas preliminariosios sutarties pagrindu sudaromai pagrindinei pirkimo sutarčiai. Preliminariojoje sutartyje turi būti nustatytos esminės pagrindinės sutarties sąlygos: pirkimo sutarties objektas, kaina ir kiekiai ar apimtys, ar kainos, kiekių ar apimčių nustatymo sąlygos, kitos sąlygos. Sudarant pagrindinę sutartį šalys negali keisti esminių preliminariosios sutarties sąlygų. Kartenos PSPC gali priimti sprendimą preliminariojoje sutartyje nustatyti ne tik esmines, bet ir visas jos pagrindu sudaromos pagrindinės pirkimo sutarties sąlygas.

97.  Kartenos PSPC gali sudaryti preliminariąją sutartį su vienu arba su keliais tiekėjais. Tais atvejais, kai preliminarioji sutartis sudaroma su keliais tiekėjais, jų turi būti ne mažiau kaip trys, jeigu yra trys ir daugiau nustatytus kvalifikacinius reikalavimus atitinkančių ir priimtinus pasiūlymus pateikusių tiekėjų. Pagrindinė sutartis sudaroma tik su tais tiekėjais, su kuriais buvo sudaryta preliminarioji sutartis.

98. Tais atvejais, kai preliminarioji sutartis sudaryta su vienu tiekėju ir joje buvo nustatytos visos pagrindinės pirkimo sutarties sąlygos, pagrindinė pirkimo sutartis sudaroma pagal preliminariojoje sutartyje nustatytas sąlygas, kreipiantis į tiekėją raštu dėl pagrindinės pirkimo sutarties sudarymo.

99. Tais atvejais, kai preliminarioji sutartis sudaryta su vienu tiekėju ir joje buvo nustatytos esminės, bet ne visos pagrindinės pirkimo sutarties sąlygos, Kartenos PSPC kreipiasi į tiekėją raštu, prašydama papildyti pasiūlymą iki nustatyto termino ir nurodo, kad papildymas negali keisti pasiūlymo esmės.

100. Tais atvejais, kai preliminarioji sutartis sudaryta su keliais tiekėjais ir joje buvo nustatytos pagrindinės sutarties sąlygos, pagrindinė sutartis gali būti sudaroma neatnaujinant tiekėjų varžymosi. Preliminariojoje sutartyje nustatomos tiekėjo pasirinkimo sudaryti pagrindinę sutartį aplinkybės. Paprastai, tačiau ne visais atvejais, taikomas eiliškumo principas: Kartenos PSPC pirmiausia raštu kreipiasi į tiekėją, kurį laiko geriausiu, siūlydama sudaryti preliminariosios sutarties pagrindu pagrindinę pirkimo sutartį. Šiam tiekėjui atsisakius sudaryti pagrindinę sutartį arba paaiškėjus, kad jis negalės tinkamai įvykdyti pagrindinės sutarties, Kartenos PSPC raštu kreipiasi į kitą tiekėją, iš likusių tiekėjų laikomą geriausiu, siūlydama sudaryti pagrindinę sutartį, ir t. t., kol pasirenkamas tiekėjas, su kuriuo bus sudaroma pagrindinė sutartis.

101. Tais atvejais, kai preliminarioji sutartis sudaryta su keliais tiekėjais, pagrindinė sutartis gali būti sudaroma atnaujinant tiekėjų varžymąsi tokiomis pačiomis, kokios nustatytos preliminariojoje sutartyje, arba patikslintomis, o jeigu būtina, kitomis nei preliminariojoje sutartyje nustatytomis sąlygomis šių Taisyklių 102 punkte nurodyta tvarka.

102. Atnaujindama tiekėjų varžymąsi, Kartenos PSPC:

102.1. raštu kreipiasi į visus tiekėjus, su kuriais sudaryta preliminarioji sutartis, ir prašo iki nustatyto termino raštu pateikti pasiūlymus. Kiekvieno pirkimo atveju, atsižvelgiant į pirkimo objekto sudėtingumą ir kitas svarbias aplinkybes, nustato pakankamą terminą pasiūlymams pateikti;

102.2. išrenka geriausią pasiūlymą pateikusį tiekėją, vadovaudamasi preliminariojoje sutartyje nustatytais pasiūlymų vertinimo kriterijais, ir su šį pasiūlymą pateikusiu tiekėju sudaro pagrindinę sutartį.

103. Pagrindinė sutartis preliminariosios sutarties pagrindu gali būti sudaroma iš karto, kai tiekėjas yra raštu (išskyrus pagrindinę sutartį, sudaromą žodžiu) informuojamas, kad jo pasiūlymas pripažintas laimėjusiu ir jis atrinktas sudaryti pagrindinę sutartį.

**XI. SUPAPRASTINTO PIRKIMO PROCEDŪRŲ NUTRAUKIMAS**

104. Perkančioji organizacija, gavusi Viešųjų pirkimų tarnybos sutikimą, bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Viešųjų pirkimų tarnybos sutikimas nereikalingas nutraukiant neskelbiamų derybų būdu atliekamo pirkimo ir Viešųjų pirkimų įstatymo IV skyriuje reglamentuojamo pirkimo procedūras. Teikimą dėl supaprastinto pirkimo nutraukimo Komisija, Pirkimo vykdytojas arba Pirkimo iniciatorius teikia perkančiosios organizacijos vadovui, kuris priima sprendimą dėl supaprastinto pirkimo procedūrų nutraukimo. Sprendimą dėl mažos vertės pirkimo nutraukimo gali priimti Komisija arba Pirkimo vykdytojas, priklausomai nuo to, kas atlieka norimą nutraukti pirkimą.

**XII. ATVEJAI, KAI VYKDANT SUPAPRASTINTĄ**

**VIEŠĄJĮ PIRKIMĄ, APIE JĮ NĖRA SKELBIAMA**

105. Nebūtina skelbti apie pirkimą perkamos prekės, paslaugos ar darbai, kai:

105.1. pirkimas, apie kurį buvo skelbta, neįvyko, nes nebuvo gauta paraiškų ar pasiūlymų;

105.2. atliekant pirkimą, apie kurį buvo skelbta, visi gauti pasiūlymai neatitiko pirkimo dokumentų reikalavimų arba buvo pasiūlytos per didelės Kartenos PSPC nepriimtinos kainos, o pirkimo sąlygos iš esmės nekeičiamos ir į neskelbiamą pirkimą kviečiami visi pasiūlymus pateikę tiekėjai, atitinkantys Perkančiosios organizacijos nustatytus minimalius kvalifikacijos reikalavimus;

105.3. dėl įvykių, kurių Kartenos PSPC negalėjo iš anksto numatyti, būtina skubiai įsigyti reikalingų prekių, paslaugų ar darbų. Aplinkybės, kuriomis grindžiama ypatinga skuba, negali priklausyti nuo Kartenos PSPC;

105.4. atliekami mažos vertės pirkimai Kartenos PSPC nustatytais tokiais atvejais:

105.4.1. esant ypatingoms, numatytoms aplinkybėms tokioms, kaip: avarija, stichinė nelaimė, epidemija, ar kitoks nenugalimos jėgos poveikis;

105.4.2. kai įkainiai yra patvirtinti LR įstatymais ar kitais teisės aktais, o tiekėjas nėra perkančioji organizacija (apmokėjimai už automobilių tech. apžiūrą ir pan.);

105.4.3. darbuotojų kvalifikacijos kėlimo specializuotuose apmokymo seminaruose ir kursuose paslaugos;

105.4.4. natūralių monopolininkų (miesto, regiono, respublikos mastu) parduodamos prekės ar teikiamos paslaugos;

105.4.5. valstybinių monopolininkų parduodamos prekės ir teikiamos paslaugos, kurių įkainiai nėra patvirtinti LR įstatymais ar kitais teisės aktais;

105.4.6. technikos aptarnavimo garantiniu laikotarpiu paslaugos;

105.4.7. jei didesnio tiekėjų skaičiaus apklausa reikalautų neproporcingai didelių laiko ir/ar lėšų sąnaudų;

105.4.8. avarinių tarnybų darbams ir paslaugoms;

105.4.9. kai perkamos reprezentacijai skirtos prekės ar paslaugos;

100.4.10. kelių mokesčiui, automobilių stovėjimo aikštelių apmokėjimui, automobilių registracijai, valstybinių numerių ir Kartenos PSPC transporto priemonėms techninių apžiūrų apmokėjimui;

105.4.11. jei prekes ar paslaugas rajone, kuriame yra Kartenos PSPC (ar kitoje geografinėje teritorijoje, į kurią reikalinga pristatyti prekes ar kurioje suteikti paslaugas) gali parduoti/suteikti konkretus tiekėjas ir nėra kitų alternatyvų, o pirkimą vykdyti iš kitų geografinių teritorijų yra ekonomiškai netikslinga;

105.4.12. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

105.4.13. atskiroms pirkimo dalims, kai perkamos panašios prekės, paslaugos ar perkami darbai yra suskirstyti į atskiras dalis, kurių kiekvienai numatoma sudaryti atskirą pirkimo sutartį, jei bendra tokių pirkimo dalių vertė be pridėtinės vertės mokesčio yra ne didesnė kaip 10 procentų bendros visų pirkimo dalių vertės perkant panašias prekes ir paslaugas ir 1,5 procento – perkant darbus (ši nuostata taikoma, kai pirkimo vertė perkant prekes ir paslaugas viršija 200 tūkst. litų, o darbams 500 tūkst. litų).

105.4.14. prekių ir paslaugų sudaromos pirkimo sutarties vertė neviršija 100 tūkst. litų be PVM, o darbų 300 tūkst. litų be PVM;

105.4.15 Mažos vertės pirkimas atliekamas apklausos būdu;

105.4.16. už prekes atsiskaitoma pagal patvirtintus tarifus (pvz., šaltas vanduo, dujos, elektra ir pan.);

105.4.17. esant kitoms, objektyviai pateisinamoms aplinkybėms. Šios aplinkybės privalo būti nurodytos.

105.5. dėl techninių, meninių priežasčių ar dėl objektyvių aplinkybių tik konkretus tiekėjas gali patiekti reikalingas prekes, pateikti paslaugas ar atlikti darbus ir nėra jokios kitos alternatyvos;

105.6. perkamos panašios prekės, paslaugos ar perkami darbai dėl to paties objekto yra suskirstyti į atskiras dalis, kurių kiekvienai numatoma sudaryti atskirą pirkimo sutartį (sutartis), jeigu bendra šių sutarčių vertė yra ne didesnė kaip 10 procentų prekių ar paslaugų supaprastintų pirkimų to paties tipo sutarčių vertės ir mažesnė kaip 200 tūkst. Lt (be pridėtinės vertės mokesčio), o perkant darbus – ne didesnė kaip 1,5 procento to paties objekto supaprastinto pirkimo vertės ir mažesnė kaip 500 tūkst. Lt (be pridėtinės vertės mokesčio).“

106. Neskelbiant apie pirkimą perkamos prekės ir paslaugos:

106.1. kai Kartenos PSPC pagal ankstesnę sutartį iš tam tikro tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Kartenos PSPC įsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomisar patirtų didelių nuostolių. Jeigu papildomai perkamų prekių ar paslaugų kaina viršija 30 procentų ankstesnės pirkimų kainos, turi būti atliekama ekspertizė dėl papildomai perkamų prekių ar paslaugų techninių charakteristikų suderinamumo;

106.2. prekės ir paslaugos yra perkamos naudojant reprezentacinėms išlaidoms skirtas lėšas.

107. Neskelbiant apie pirkimą perkamos prekės, kai:

107.1. perkamos prekės gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

107.2. prekių biržoje perkamos kotiruojamos prekės;

107.3. perkami muziejų eksponatai, archyviniai ir bibliotekiniai dokumentai, prenumeruojami laikraščiai ir žurnalai;

107.4. ypač palankiomis sąlygomis perkama iš bankrutuojančių, likviduojamų, ar restruktūrizuojamų ūkio subjektų;

108. Neskelbiant apie pirkimą perkamos paslaugos, kai:

108.1. perkamos licencijos naudotis bibliotekiniais dokumentais ar duomenų bazėmis;

108.2. perkamos Kartenos PSPC pagal darbo sutartį dirbančių darbuotojų mokymo paslaugos;

108.3. perkamos literatūros ir meno kūrinių autorių, atlikėjų ar jų kolektyvo paslaugos, taip pat kultūros ir meno srities projektų vertinimo ir pretendentų gauti teisės aktų nustatyta tvarka įsteigtas premijas veiklos šioje srityje vertinimo paslaugos;

108.4. perkamos ekspertų komisijų, komitetų, tarybų, kurių sudarymo tvarką nustato Lietuvos Respublikos įstatymai, narių teikiamos nematerialaus pobūdžio (intelektinės) paslaugos;

108.5 perkamos teisėjų, prokurorų, profesinės karo tarnybos karių, perkančiosios organizacijos valstybės tarnautojų ir (ar) pagal darbo sutartį dirbančių darbuotojų mokymo paslaugos;

109. Neskelbiant apie pirkimą perkamos paslaugos ir darbai, kai:

109.1. dėl aplinkybių, kurių nebuvo galima numatyti, paaiškėja, kad reikia papildomų darbų arba paslaugų, neįrašytų į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 30 procentų pradinės pirkimo sutarties kainos;

109.2. perkant iš esamo tiekėjo naujas paslaugas ar darbus, tokius pat, kokie buvo pirkti pagal ankstesnę pirkimo sutartį, su sąlyga, kad ankstesnioji sutartis buvo sudaryta skelbiant apie pirkimą ir kurį skelbiant buvo atsižvelgta į tokių papildomų pirkimų vertę, galimybė pirkti papildomai buvo nurodyta pirkimo skelbime, o visi minimi pirkimai skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento;

109.3. kai įkainiai yra patvirtinti LR įstatymais ar kitais teisės aktais, o tiekėjas nėra perkančioji organizacija; perkamos reprezentacijai skirtos prekės ar paslaugos;

110. Visais atvejais nurodytais Taisyklių 105.1, 105.2, 105.5, 106.1, 107.1, 107.2, 108.1, 109.1 punktuose, Kartenos PSPC atlikusi prekių, paslaugų ar darbų pirkimą apie jį nepaskelbus, gali paskelbti informacinį pranešimą Viešųjų pirkimų įstatymo nustatyta tvarka, o pirkimo sutartį sudaro ne ankščiau kaip po 5 darbo dienų nuo informacinio pranešimo paskelbimo dienos.

**XIII. SUPAPRASTINTŲ PIRKIMŲ BŪDAI IR JŲ PASIRINKIMO SĄLYGOS**

111. Pirkimai atliekami šiais būdais:

111.1. supaprastinto atviro konkurso;

111.2. supaprastinto riboto konkurso;

111.3. supaprastintų skelbiamų derybų;

111.4. supaprastintų neskelbiamų derybų

111.5. supaprastinto atviro projekto konkurso;

111.6  apklausos.

112. Perkančioji organizacija, atlikdama supaprastintus pirkimus, taip pat gali taikyti elektronines procedūras – elektroninį aukcioną ir dinaminę pirkimų sistemą. Šios procedūros, jei jos pasirenkamos, atliekamos atitinkamai Viešųjų pirkimų įstatymo II skyriaus VII ir VIII skirsnių nustatyta tvarka.

Kartenos PSPC elektroninį aukcioną gali taikyti vykdydama supaprastintą pirkimą supaprastinto atviro konkurso, supaprastinto riboto konkurso, apklausos būdais. Elektroninis aukcionas taip pat gali būti taikomas atnaujinant varžymąsi tarp preliminariosios sutarties šalių, kai preliminarioji sutartis sudaryta su keliais tiekėjais, ar sudarant pirkimo sutartį pagal dinaminę pirkimo sistemą.

113. Pirkimas supaprastinto atviro, supaprastinto riboto konkurso ar supaprastintų skelbiamų derybų būdu gali būti atliktas visais atvejais, tinkamai apie jį paskelbus.

114. Supaprastintos neskelbiamos derybos gali būti vykdomos tais atvejais, kai yra neskelbiama apie pirkimą Taisyklių 105-109 punktuose nurodytais atvejais.

115. Supaprastinto projekto konkursas gali būti vykdomas siekiant nustatyti geriausią planą ar projektą (paprastai teritorijų planavimo, architektūros, inžinerijos, duomenų apdorojimo, meniniu ar kultūriniu požiūriu sudėtingo ar panašaus pobūdžio) pateikusį tiekėją (tiekėjus), kai:

115.1. su supaprastinto projekto konkurso laimėtoju numatyta sudaryti paslaugų pirkimo sutartį, arba

115.2. supaprastinto projekto konkurso laimėtoją, laimėtojus ar dalyvius numatyta apdovanoti prizais ar kitaip atsilyginti už dalyvavimą. Šiuo atveju Kartenos PSPC turi teisę derėtis su projekto konkurso laimėtoju arba visais laimėtojais (pirmąsias vietas užėmusiais dalyviais) dėl paslaugų atlikimo.

116.  Tiekėjų apklausos būdą Perkančioji organizacija gali taikyti tik tuo atveju, kai yra atliekamas mažos vertės pirkimas, tai yra, kai:

116.1 prekių ar paslaugų viešojo pirkimo vertė yra mažesnė kaip 200 tūkst. Lt (be pridėtinės vertės mokesčio), o darbų viešojo pirkimo vertė mažesnė kaip 500 tūkst. Lt (be pridėtinės vertės mokesčio);

116.2 jei prekių ar paslaugų viešojo pirkimo vertė yra didesnė kaip 200 tūkst. Lt (be pridėtinės vertės mokesčio), o darbų viešojo pirkimo vertė yra didesnė kaip 500 tūkst. Lt (be pridėtinės vertės mokesčio), tačiau perkamos panašios prekės, paslaugos ar perkami darbai yra suskirstyti į atskiras dalis, kurių kiekvienai numatoma sudaryti atskirą pirkimo sutartį ir kurių bendra vertė yra ne didesnė kaip 10 procentų bendros visų pirkimo dalių vertės perkant panašias prekes ir paslaugas ar ne didesnė kaip 1,5 procento bendros visų pirkimo dalių vertės perkant darbus.

**XIV. SUPAPRASTINTAS ATVIRAS KONKURSAS**

117. Vykdant supaprastintą atvirą konkursą, dalyvių skaičius neribojamas. Apie pirkimą skelbiama Viešųjų pirkimų įstatyme nustatyta tvarka.

118. Supaprastintame atvirame konkurse derybos tarp Kartenos PSPC ir dalyvių yra draudžiamos. Supaprastintas atviras konkursas laikomas įvykusiu, jeigu yra bent vienas neatmestas pasiūlymas.

119. Pasiūlymų pateikimo terminas negali būti trumpesnis negu 7 darbo dienos nuo skelbimo apie supaprastintą pirkimą paskelbimo Viešųjų pirkimų įstatymo nustatyta tvarka.

120. Jei supaprastinto atviro konkurso metu bus vykdomas elektroninis aukcionas, apie tai nurodoma skelbime apie supaprastintą pirkimą.

**XV. SUPAPRASTINTAS RIBOTAS KONKURSAS**

121. Kartenos PSPC supaprastintą ribotą konkursą vykdo etapais:

121.1. šiose Taisyklėse nustatyta tvarkaskelbia apie supaprastintą pirkimą ir remdamasi paskelbtais kvalifikacijos kriterijais atrenka tuos kandidatus, kurie bus kviečiami pateikti pasiūlymus;

121.2. vadovaudamasi pirkimo dokumentuose nustatytomis sąlygomis, nagrinėja, vertina ir palygina pakviestų dalyvių pateiktus pasiūlymus.

122. Supaprastintame ribotame konkurse derybos tarp Kartenos PSPC ir tiekėjų draudžiamos.

123. Paraiškų dalyvauti pirkime pateikimo terminas negali būti trumpesnis kaip 7 darbo dienos nuo skelbimo apie supaprastintą pirkimą paskelbimo Viešųjų pirkimų įstatymo nustatyta tvarka, o mažos vertės pirkimų atveju 7 darbo dienos nuo skelbimo paskelbimo CVP IS dienos;

124. Pasiūlymų pateikimo terminas negali būti trumpesnis kaip 7 darbo dienos nuo kvietimų pateikti pasiūlymus išsiuntimo tiekėjams dienos, mažos vertės pirkimų atveju – 3 darbo dienos nuo kvietimų pateikti pasiūlymus išsiuntimo tiekėjams dienos.

125. Kartenos PSPC skelbime apie supaprastintą pirkimą nustato, kiek mažiausiai kandidatų bus pakviesta pateikti pasiūlymus ir kokie yra kandidatų kvalifikacinės atrankos kriterijai ir tvarka. Kviečiamų kandidatų skaičius negali būti mažesnis kaip 3.

126. Kartenos PSPC, nustatydama atrenkamų kandidatų skaičių, kvalifikacinės atrankos kriterijus ir tvarką, privalo laikytis šių reikalavimų:

126.1. turi būti užtikrinta reali konkurencija, kvalifikacinės atrankos kriterijai turi būti aiškūs ir nediskriminuojantys;

126.2. kvalifikacinės atrankos kriterijai turi būti nustatyti Viešųjų pirkimų įstatymo 35–38 straipsnių pagrindu.

127. Kvalifikacinė atranka turi būti atliekama tik iš tų kandidatų, kurie atitinka Kartenos PSPC nustatytus minimalius kvalifikacijos reikalavimus.

128. Pateikti pasiūlymus turi būti pakviesta ne mažiau kandidatų, negu Salantų PSPC nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, Kartenos PSPC pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus.

129. Konkurso metu Kartenos PSPC negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų. Jei supaprastinto riboto konkurso metu bus vykdomas elektroninis aukcionas, apie tai nurodoma skelbime apie supaprastintą pirkimą.

**XVI. SUPAPRASTINTOS SKELBIAMOS DERYBOS**

130. Pirkimas skelbiamų derybų būdu gali būti atliekamas esant bent vienai iš šių sąlygų:

130.1 jeigu atviram, ribotam konkursui ar konkurenciniam dialogui arba supaprastintam atviram, ribotam konkursui visi pateikti pasiūlymai nepriimtini arba nevisiškai atitinka pirkimo dokumentuose nustatytus reikalavimus, o pirkimo sąlygos iš esmės nekeičiamos;

130.2 išimtiniu atveju,kai dėl perkamų prekių, paslaugų ar darbų pobūdžio arba su tuo susijusios rizikos perkančioji organizacija negali iš anksto prognozuoti visos kainos;

130.3 jeigu perkamų paslaugų, be kita ko *(inter alia),* šio įstatymo 2 priedėlio A paslaugų sąraše nurodytų 6 kategorijos ir intelektinių paslaugų, pavyzdžiui, darbų projektavimo, pobūdis neleidžia nustatyti pakankamai tikslios perkamų paslaugų specifikacijos, kuri padėtų išrinkti geriausią pasiūlymą atviro ar riboto konkurso būdu;

130.4 jeigu yra perkami darbai, reikalingi tik moksliniams tyrimams, eksperimentams ar mokslo sričiai plėtoti ir jeigu šiais darbais nesiekiama ekonominės naudos ar padengti tyrimų ar plėtojimo išlaidų.

130.5 Vykdant supaprastintas skelbiamas derybas, apie supaprastintą pirkimą skelbiama šiose Taisyklėse nustatyta tvarka.

131. Supaprastintos skelbiamos derybos gali būti atliekamos:

131.1. skelbime apie supaprastintą pirkimą kviečiant suinteresuotus tiekėjus pateikti pasiūlymus;

131.2. skelbime apie supaprastintą pirkimą kviečiant suinteresuotus tiekėjus teikti paraiškas dalyvauti pirkime ir ribojant kandidatų, teiksiančių pasiūlymus, skaičių.

132. Kai ribojamas kandidatų skaičius, vykdoma kvalifikacinė atranka kaip nustatyta 126 ir 127 punktuose. Mažiausias skelbime apie supaprastintą pirkimą nurodomas kandidatų, kurie bus kviečiami derėtis, skaičius negali būti mažesnis kaip 3. Pateikti pasiūlymus turi būti pakviesta ne mažiau kandidatų, negu Kartenos PSPC nustatytas mažiausias kviečiamų kandidatų skaičius. Jeigu minimalius kvalifikacijos reikalavimus atitinka mažiau kandidatų, negu nustatytas mažiausias kviečiamų kandidatų skaičius, Kartenos PSPC pateikti pasiūlymus kviečia visus kandidatus, kurie atitinka keliamus minimalius kvalifikacijos reikalavimus. Pirkimo metu Salantų PSPC negali kviesti dalyvauti pirkime kitų, paraiškų nepateikusių tiekėjų arba kandidatų, kurie neatitinka minimalių kvalifikacijos reikalavimų.

133. Jei kandidatų skaičius neribojamas, tiekėjai prašomi pateikti pirminius pasiūlymus iki pirkimo dokumentuose nurodyto termino, kuris negali būti trumpesnis nei nurodyta 119 punkte. Kai ribojamas kandidatų, kurie bus kviečiami derėtis, skaičius, paraiškų pateikimo terminas negali būti trumpesnis 7 darbo dienos nuo skelbimo paskelbimo Viešųjų pirkimų įstatymo nustatyta tvarka.

134.  Kartenos PSPC derybas vykdo tokiais etapais:

134.1. tiekėjai prašomi pateikti pasiūlymus iki skelbime nurodyto termino pabaigos. Kai ribojamas kandidatų skaičius, pirminius pasiūlymus iki pirkimo dokumentuose nustatyto termino kviečiami pateikti kvalifikacinės atrankos metu atrinkti kandidatai;

134.2. Kartenos PSPC susipažįsta su pirminiais pasiūlymais ir minimalius kvalifikacijos reikalavimus atitinkančius dalyvius (kai vykdoma kvalifikacinė atranka – visus pirminius pasiūlymus pateikusius dalyvius) kviečia derėtis;

134.3. su kiekvienu tiekėju atskirai deramasi dėl pasiūlymo sąlygų, siekiant geriausio rezultato. Pabaigus derybas, dalyvių gali būti prašoma pateikti galutinius kainos pasiūlymus užklijuotuose vokuose arba CVP IS priemonėmis. Šių vokų atplėšimas ir kainos paskelbimas vyksta viešame posėdyje, kuriame turi teisę dalyvauti visi pasiūlymus pateikę tiekėjai ar jų atstovai;

134.4. vadovaujantis pirkimo dokumentuose nustatyta pasiūlymų vertinimo tvarka ir kriterijais, pagal derybų rezultatus, užfiksuotus pasiūlymuose ir derybų protokoluose, nustatomas geriausias pasiūlymas.

135. Derybų metu turi būti laikomasi šių reikalavimų:

135.1. tretiesiems asmenims Kartenos PSPC negali atskleisti jokios iš tiekėjo gautos informacijos be jo sutikimo, taip pat tiekėjas negali būti informuojamas apie susitarimus, pasiektus su kitais tiekėjais;

135.2. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdama informaciją Kartenos PSPC neturi diskriminuoti vienų tiekėjų kitų naudai;

135.3. derybų eiga turi būti įforminta raštu. Derybų protokolą pasirašo derybose dalyvavę Komisijos nariai ir dalyvio, su kuriuo derėtasi, įgaliotas atstovas. Jei derybos vykdomos laiškais ar elektroniniais laiškais, derybų eigos protokolas surašomas tais atvejais, kai derybų laiškai siunčiami nepasirašyti elektroniniu parašu. Protokole išdėstoma derybų eiga ir derybų metu pasiekti susitarimai.

**XVII. SUPAPRASTINTOS NESKELBIAMOS DERYBOS**

136. Supaprastintų neskelbiamų derybų ypatumai:

136.1. Apie pirkimą, atliekamą supaprastintų neskelbiamų derybų būdu, viešai neskelbiama.

136.2. Supaprastintų neskelbiamų derybų atveju tiekėjų kvalifikacija gali būti netikrinama.

136.3. Nustatytas pasiūlymų pateikimo terminas turi būti pakankamas tam, kad konkrečiu atveju tiekėjas (tiekėjai) galėtų parengti ir pateikti pasiūlymą.

136.4. Dalyvio gali būti nereikalaujama pateikti galutinio pasiūlymo- dalyvio galutiniu pasiūlymu laikomas pirminis dalyvio pasiūlymas, kiek jis nebuvo pakeistas derybų metu.

137. Prekės, paslaugos ar darbai neskelbiamų derybų būdu gali būti perkami esant bent vienai iš šių sąlygų:

137.1. jeigu atviram ar ribotam, supaprastintam atviram ar ribotam konkursui ar konkurenciniam dialogui pateikti pasiūlymai visi nepriimtini arba nevisiškai atitiko pirkimo dokumentuose nustatytus reikalavimus, o pirkimo sąlygos iš esmės nekeičiamos, ir į derybas kviečiami visi vykusiam atviram, ribotam konkursui ar konkurenciniam dialogui pasiūlymus pateikę tiekėjai, atitinkantys perkančiosios organizacijos nustatytus minimalius kvalifikacijos ir pasiūlymų pateikimo reikalavimus;

137.2. jeigu, paskelbus atvirą ar ribotą konkursą ar supaprastintą atvirą ar supaprastintą ribotą konkursą, apskritai nebuvo gauta pasiūlymų arba nebuvo gauta tinkamų pasiūlymų, arba buvo pasiūlytos per didelės Kartenos PSPC nepriimtinos kainos, o pirminės pirkimo sąlygos iš esmės nekeičiamos, į neskelbiamą pirkimą kviečiami visi pasiūlymus pateikę tiekėjai, atitinkantys Perkančiosios organizacijos nustatytus minimalius kvalifikacijos reikalavimus (tokiu atveju atitikimas kvalifikaciniams reikalavimams nebetikrinamas);

137.3. jeigu dėl techninių ar meninių priežasčių arba dėl priežasčių, susijusių su išimtinių teisių apsauga, prekes patiekti, paslaugas pateikti ar darbus atlikti gali tik konkretus tiekėjas;

137.4. jeigu neišvengiamai būtina pirkimą atlikti ypač skubiai dėl įvykio, kurio perkančioji organizacija negalėjo numatyti, kai tokio pirkimo neįmanoma atlikti atviro, riboto konkurso ar skelbiamų derybų būdais šiame įstatyme nustatytais terminais. Aplinkybės, kuriomis grindžiama ypatinga skuba, jokiu būdu negali priklausyti nuo perkančiosios organizacijos.

137.5. Neskelbiamų derybų būdu prekės taip pat gali būti perkamos esant bent vienai iš šių sąlygų:

137.5.1. jeigu perkamos prekės gaminamos tik mokslinių tyrimų, eksperimentų, studijų ar plėtros tikslais ir jeigu nesiekiama įsigyjamų prekių masine gamyba sustiprinti komercinio pajėgumo arba padengti mokslinio tyrimo ir plėtros išlaidų;

137.5.2. jeigu perkančioji organizacija pagal ankstesnę pirkimo sutartį iš kokio nors tiekėjo pirko prekių ir nustatė, kad iš jo verta pirkti papildomai, siekiant iš dalies pakeisti turimas ir įprastines prekes ar įrenginius arba padidinti turimų prekių kiekius ar įrenginius, kai, pakeitus tiekėją, perkančiajai organizacijai reikėtų įsigyti medžiagų, turinčių kitokias technines charakteristikas, ir dėl to atsirastų nesuderinamumas arba per didelių techninių eksploatacijos ir priežiūros sunkumų. Tokių sutarčių,kaip ir pasikartojančių sutarčių, trukmė paprastai negali viršyti 3 metų skaičiuojant nuo pradinės pirkimo sutarties sudarymo momento;

137.5.3. jeigu perkamos prekių biržoje kotiruotos prekės;

137.5.4. kai ypač palankiomis sąlygomis perkama iš tiekėjo, kuris yra likviduojamas, restruktūrizuojamas, bankrutuojantis, bankrutavęs ar su kreditoriais sudaręs taikos sutartį, arba taikomos panašios procedūros pagal šalies, kurioje jis registruotas, teisės aktus.

137.6. Neskelbiamų derybų būdu paslaugos taip pat gali būti perkamos po projekto konkurso, vykdyto laikantis šio įstatymo nustatytų reikalavimų, iš konkurso laimėtojo arba vieno iš jų. Pastaruoju atveju į derybas kviečiami visi laimėtojai.

137.7. Neskelbiamų derybų būdu paslaugos ir darbai taip pat gali būti perkami esant bent vienai iš šių sąlygų:

137.7.1. kai dėl aplinkybių, kurių nebuvo galima numatyti,paaiškėja, kad yra reikalingi papildomi darbai arba paslaugos, kurie nebuvo įrašyti į pradinį projektą ar sudarytą pirkimo sutartį ir kurių techniškai ar ekonomiškai neįmanoma atskirti nuo pradinės pirkimo sutarties, nesukeliant didelių nepatogumų perkančiajai organizacijai, arba kai tokie darbai ar paslaugos, nors ir gali būti atskirti nuo pradinės pirkimo sutarties, yra būtinai reikalingi jai užbaigti. Tokia papildomų darbų ar paslaugų pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o visų kitų papildomai sudarytų pirkimo sutarčių kaina neturi viršyti 50 procentų pagrindinės pirkimo sutarties vertės;

137.7.2. perkant iš to paties tiekėjo naujas paslaugas ar darbus, panašius į tuos, kokie buvo pirkti pagal ankstesnę pirkimo sutartį, su sąlyga, kad ankstesnioji pirkimo sutartis buvo sudaryta atviro ar riboto konkurso būdu, kurį skelbiant buvo atsižvelgta į tokių papildomų pirkimų vertę, apie galimybę pirkti papildomai buvo nurodyta skelbime apie pirkimą, o visi minimi pirkimai yra skirti tam pačiam projektui vykdyti. Papildomų pirkimų metu sudaromų pirkimo sutarčių trukmė negali būti ilgesnė kaip 3 metai skaičiuojant nuo pradinės pirkimo sutarties sudarymo momento.

138. Supaprastintos neskelbiamos derybos gali būti vykdomos esant Viešųjų pirkimų įstatymo 56 straipsnyje nustatytoms sąlygoms.Kartenos PSPC, atlikdama pirkimą supaprastintas neskelbiamų derybų būdu:

138.1. kai kviečia jose dalyvauti daugiau kaip vieną kandidatą, patikrina, ar kandidatų kvalifikacija atitinka keliamus reikalavimus, derasi su jais siekdama geriausio rezultato ir pagal derybų rezultatus bei pirkimo dokumentuose nustatytus vertinimo kriterijus nustato geriausią pasiūlymą;

138.2. kai kviečia jose dalyvauti tik vieną kandidatą, patikrina, ar kandidato kvalifikacija atitinka keliamus reikalavimus, derasi su juo siekdama geriausio rezultato.

139. Supaprastintų neskelbiamų derybų atveju, kai į derybas kviečiamas tik vienas kandidatas, Kartenos PSPC šiam kandidatui turi teisę pateikti ne visą šių Taisyklių 40 punkte nurodytą informaciją, jeigu mano, kad kita informacija yra nereikalinga.

140. Derybų procedūrų metu perkančioji organizacija turi laikytis šių sąlygų:

140.1. derybas su kiekvienu tiekėju vesti atskirai;

140.2. tretiesiems asmenims neatskleisti jokios iš tiekėjo gautos informacijos be šio sutikimo, taip pat neinformuoti tiekėjo apie susitarimus, pasiektus su kitais tiekėjais;

140.3. visiems dalyviams turi būti taikomi vienodi reikalavimai, suteikiamos vienodos galimybės ir pateikiama vienoda informacija; teikdama informacijąKartenos PSPC neturi diskriminuoti vienų tiekėjų kitų naudai;

140.4. derybos turi būti protokoluojamos. Derybų protokolą pasirašo Komisijos nariai arba dalyvio, su kuriuo derėtasi, įgaliotas atstovas.

141. Kartenos PSPC atskirai derasi su kiekvienu dalyviu, pateikusiu pasiūlymą, atitinkantį pirkimo dokumentuose pateiktus reikalavimus, ir nustato priimtiniausią pasiūlymą. Tiekėjo, be pateisinamos priežasties neatvykusio į derybas, pasiūlymas atmetamas.

142. Kartenos PSPC paraiškų ir pasiūlymų pateikimo terminus nustato atsižvelgdama į perkamo objekto sudėtingumą ir vadovaudamasi protingumo principu.

143. Supaprastintų neskelbiamų derybų galutiniai pasiūlymai nagrinėjami, vertinami ir lyginami šių Taisyklių nustatyta tvarka.

**XVIII. MAŽOS VERTĖS PIRKIMŲ YPATUMAI**

144. Mažos vertės pirkimai gali būti atliekami visais šiose Taisyklėse nustatytais supaprastintų

pirkimų būdais, atsižvelgiant į šių būdų pasirinkimo sąlygas. Atliekant mažos vertės pirkimus, apie kiekvieną supaprastintą pirkimą galima skelbti, tokiu atveju skelbiama CVP IS. Skelbime (arba kartu su skelbimu pateiktuose pirkimo dokumentuose) pateikiamos su mažos vertės pirkimu susijusios pirkimo sąlygos. Nustatant pasiūlymų pateikimo terminą, atsižvelgiama į su pasiūlymu prašomą pateikti informacija į tiekėjams keliamus kvalifikacinius reikalavimus, pirkimo objekto sudėtingumą ir kitas aplinkybes. Mažos vertės pirkimas laikomas įvykusiu, jei yra gautas bent vienas nustatytus reikalavimus atitinkantis pasiūlymas. Vykdant mažos vertės pirkimą tiekėjų kvalifikacija gali būti netikrinama. Tuo atveju, jei Perkančioji organizacija nusprendžia, kad tiekėjų kvalifikacija bus tikrinama, ji tikrinama taikant procedūras, aprašytas Taisyklių 62 punkte.

145. Vykdant supaprastintą neskelbiamą pirkimą apklausos būdu, kreipiamasi į vieną ar kelis tiekėjus, prašant pateikti pasiūlymus pagal perkančiosios organizacijos keliamus reikalavimus. Kai apklausa vykdoma po supaprastinto atviro, supaprastinto riboto konkurso ar supaprastintų skelbiamų derybų, atmetus visus pasiūlymus, į tiekėjus, atitinkančius minimalius kvalifikacijos reikalavimus, kreipiamasi pateikti patvirtinimą apie sutikimą dalyvauti pirkime.

145. Jei apie mažos vertės pirkimą nėra skelbiama jis gali būti atliekamas Tiekėjų apklausos būdu:

145.1. Vykdant mažos vertės pirkimą, kai numatoma konkretaus prekių ar paslaugų pirkimo vertė (sutarties vertė) yra didesnė kaip 35 tūkst. Lt. be PVM, ar numatoma darbų konkretaus pirkinio vertė (sutarties vertė) yra didesnė kaip 100 tūkst. Lt. be PVM, pirkimą atlieka Komisija. Paliekama teisė Komisijai mažos vertės pirkimą atlikti visais šiose Taisyklėse nustatytais pirkimo būdais, nepriklausomai nuo pirkimų vertės, atsižvelgiant į šių būdų pasirinkimo sąlygas.

145.2. Mažos vertės pirkimus vykdo pirkimo organizatorius, kai numatoma konkretaus prekių ar paslaugų pirkimo vertė (sutarties vertė) yra mažesnė kaip 35 tūkst. Lt. be PVM, ar numatoma darbų konkretaus pirkinio vertė (sutarties vertė) yra mažesnė kaip 100 tūkst. Lt be PVM.

145.3. Komisija/Pirkimo vykdytojas raštu (ar skelbimu) arba žodžiu kreipiasi į potencialius tiekėjus su prašymu pateikti pasiūlymus. Jei apie mažos vertės pirkimą skelbiama (ar pirkimas vykdomas) CVP IS priemonėmis, apklausos sąlygas dalyviai gauna elektroniniu būdu.

145.4. Tiekėjams pateikiami pirkimo dokumentai turi būti tikslūs, išsamūs ir pilnai, kiek tai konkrečiu atveju yra būtina, apibudinti pirkimo objektą bei kitas pirkimo sąlygas. Nuostata dėl tiekėjams raštu pateikiamų pirkimo dokumentų netaikoma, jei tiekėjų apklausa vykdoma žodine forma.

145.5. Tuo atveju, kai numatomos sudaryti pirkimo sutarties vertė yra mažesnė kaip 10 tūkst. Lt be PVM, tiekėjų apklausa gali būti vykdoma žodine forma. Pirkimo dokumentai nerengiami, tiekėjų pasiūlymai gali būti pateikiami žodžiu. Pirkimas registruojamas pirkimų žurnale.

145.6. Vykdant pirkimą tiekėjų apklausos būdu, tiekėjas gali būti pasirenkamas pagal tiekėjų viešai skelbiamą informaciją apie tiekėjo siūlomas prekes, paslaugas ir darbus, jei viešai skelbiamos informacijos pakanka sprendimui dėl siūlomų sąlygų priimtinumo priimti ir numatomos sudaryti pirkimo sutarties vertė yra mažesnė kaip 10 000 Lt be PVM.

146. Atliekant mažos vertės pirkimus apie kiekvieną pirkimą gali būti skelbiama CVP IS.

Pirkimo dokumentuose ir/arba skelbime (arba kartu su skelbimu pateiktuose pirkimo dokumentuose) pateikiamos su mažos vertės pirkimu susijusios pirkimo sąlygos. Nustatant pasiūlymų pateikimo terminą, atsižvelgiama į tai, ar CVP IS arba kitoje interneto svetainėje yra paskelbtos ir laisvai prieinamos visos pirkimo sąlygos, ar tiekėjų prašoma pateikti informaciją apie kvalifikaciją, kokio sudėtingumo yra pirkimo objektas ir kitas aplinkybes. Paraiškų ar pasiūlymų pateikimo terminas negali būti trumpesnis kaip 3 darbo dienos nuo skelbimo apie pirkimą paskelbimo CVP IS dienos.

147.Kartenos PSPC turi nustatyti pakankamą terminą kreiptis dėl pirkimo dokumentų paaiškinimo ir užtikrinti, kad paaiškinimai būtų išsiųsti visiems pirkimo dokumentus gavusiems tiekėjams.

148.Kartenos PSPC mažos vertės pirkimų atveju pirkimo dokumentuose gali pateikti būtiną pasiūlymams parengti informaciją: pasiūlymų rengimo ir įforminimo reikalavimus, pirkimo objekto apibūdinimą, pasiūlymų pateikimo terminą, vietą ir būdą, įskaitant informaciją, ar pasiūlymas pateikiamas elektroninėmis priemonėmis, vokų su pasiūlymais atplėšimo vieta, data, valanda ir minutė, jei pasiūlymus prašoma pateikti vokuose, vokų su pasiūlymais atplėšimo (jei pasiūlymus prašoma pateikti vokuose) ir pasiūlymų nagrinėjimo procedūros, informacija apie atidėjimo termino taikymą, ginčų nagrinėjimo tvarką, kvalifikacijos reikalavimus ir juos įrodančius dokumentus (jei kvalifikacijos reikalavimai keliami), informaciją apie pasiūlymų vertinimą, apie pagrindines pirkimo sutarties sąlygas: prekių pateikimo, paslaugų ar darbų atlikimo terminus, kainodaros taisykles, atsiskaitymo tvarką, pirkimo sutarties įvykdymo užtikrinimo reikalavimus (jei keliami), jei reikalinga- kitas sąlygas. Tiekėjams turi būti suteiktos galimybės kreiptis pirkimo dokumentų paaiškinimų.

149. Vykdant mažos vertės pirkimą, tiekėjams leidžiama pateikti pasiūlymus raštu ne tik vokuose (ar CVP IS priemonėmis užfiksuotus), o ir faksu, elektroninių paštu, CVP IS, kitomis elektroninėmis priemonėmis, nereikalaujant saugaus elektroninio parašo.

150. Bendravimas su tiekėjais gali vykti ir žodžiu. Žodžiu gali būti bendraujama (kreipiamasi į tiekėjus, pateikiami pasiūlymai), kai pirkimas vykdomas apklausos būdu ir:

150.1. vykdant pirkimą tiekėjų apklausos būdu, tiekėjų apklausa gali būti vykdoma virtualiai, tai yra, viešojo pirkimo laimėtojas gali būti nustatomas pagal tiekėjų viešai skelbiamą informaciją apie tiekėjo siūlomas prekes, paslaugas ir darbus, jei tiekėjų viešai skelbiamos informacijos pakanka sprendimui dėl siūlomų sąlygų priimtinumo priimti, o numatomos sudaryti pirkimo sutarties vertė be pridėtinės vertės mokesčio yra mažesnė kaip 10 000 Lt;

150.2. pirkimo sutarties vertė neviršija 10 tūkst. Lt be PVM ;

150.3. dėl įvykių, kurių Kartenos PSPC negalėjo iš anksto numatyti, būtina skubiai įsigyti reikalingų prekių, paslaugų ar darbų, o vykdant apklausą prekių, paslaugų ar darbų nepavyktų įsigyti laiku.

151. Raštu pasiūlymus gali būti prašoma pateikti faksu, elektroniniu paštu, CVP IS priemonėmis ar vokuose. Kartenos PSPC gali nereikalauti, kad pasiūlymas būtų pasirašytas, elektroninėmis priemonėmis pateikiamas pasiūlymas- užkoduotas (užšifruotas).

152. Tuo atveju, kai pasiūlymus bus prašoma pateikti raštu užklijuotame voke, vykdomo pirkimo dokumentuose Perkančioji organizacija vokų su pasiūlymais atplėšimo, pasiūlymų nagrinėjimo ir vertinimo procedūras aprašo ir jas atlieka tokia pačia tvarka, kaip ir vykdant supaprastintą atvirą konkursą. Jei pirkimo metu numatoma vykdyti derybas su tiekėjais dėl pasiūlymų turinio, pirkimo dokumentuose papildomai aprašomos derybų dėl pasiūlymų turinio procedūros, kurios atliekamos tokia pačia tvarka kaip ir vykdant pirkimą supaprastintų skelbiamų (ar neskelbiamų) derybų būdu.

153. Pasiūlymus prašant pateikti vokuose (elektroninėmis priemonėmis – užkoduotus (užšifruotus)), į vokų atplėšimo procedūrą, išskyrus pirkimą, kurio metu deramasi, gali būti kviečiami pasiūlymus pateikę tiekėjai ar jų įgalioti atstovai. Vokų atplėšimo metu skelbiama tiekėjų pasiūlyta kaina, jei vertinama ekonomiškai naudingiausio pasiūlymo vertinimo kriterijumi – vertinamos techninės pasiūlymų charakteristikos.

154. Vykdydama mažos vertės pirkimus Salantų PSPC neprivalo vadovautis Taisyklių 40 (išskyrus 40.30 punktą), 51, 55, 56, 58, 59, 66, 67, 68, 69, 70, 71, 72, 73, 74, 76, 84, 85, 88, 91, 97, 98, 99, 100, 101, 102 punktų reikalavimais, tačiau turi užtikrinti Viešųjų pirkimų įstatyme numatytų principų laikymąsi.

**XIX. TIEKĖJŲ APKLAUSA**

155. Visais šiose Taisyklėse numatytais atvejais, kai nėra skelbiama apie mažos vertės pirkimus ir siekiant nustatyti tiekėją, su kuriuo bus sudaroma pirkimo sutartis, apklausiami potencialūs tiekėjai. Kokius Tiekėjus apklausti, Kartenos PSPC renkasi savo nuožiūra, atsižvelgdama į pirkimų ypatumus, apie tiekėją turima informacija ir panašiai. Tuos tiekėjus, kurie yra išreiškę prašymą pakviesti į vykdomus pirkimus, Kartenos PSPC taip pat gali, bet neprivalo pakviesti, jei Taisyklėse nenumatyta kitaip.

156. Tiekėjus apklausia Kartenos PSPC paskirtas Pirkimų vykdytojas arba Komisija:

156.1. kai tiekėjų apklausą vykdo Pirkimo vykdytojas, žodžiu ir raštu tiekėjų pateikti atsakymai ir / ar informacija, gauta iš viešų šaltinių, fiksuojami tiekėjų apklausos pažymoje (ir/arba pirkimų žurnale);

156.2. kai tiekėjų apklausą vykdo Komisija, apklausos vykdymas įforminamas protokolu.

157. Vykdant supaprastintą pirkimą apklausos būdu, jei apie pirkimą nėra skelbiama viešai, kreipiamasi į vieną ar kelis tiekėjus, prašant pateikti pasiūlymus pagal perkančiosios organizacijos keliamus reikalavimus. Kai apklausa vykdoma po supaprastinto atviro, supaprastinto riboto konkurso ar supaprastintų skelbiamų derybų, atmetus visus pasiūlymus, į tiekėjus, atitinkančius minimalius kvalifikacijos reikalavimus, kreipiamasi pateikti patvirtinimą apie sutikimą dalyvauti pirkime.

158. Vykdant pirkimą tiekėjų apklausos būdu, su tiekėjais dėl pasiūlymų turinio gali būti (bet neprivalo) vykdomos derybos. Bendravimas ir keitimasis informacija derybų metu vykdomas tokia pačia forma, kokia buvo prašoma pateikti pasiūlymus. Tai yra, jei pasiūlymą buvo prašoma pateikti žodžiu- derybos vykdomos žodine forma, jei pasiūlymą buvo prašoma pateikti faksu- patikslintą pasiūlymą taip pat prašoma pateikti faksu, ir panašiai. Derybos gali būti ir protokoluojamos, jei Perkančioji organizacija nusprendžia taikyti tokią derybų dėl pasiūlymų įforminimo procedūrą. Tokiu atveju derybos protokoluojamos tokia pačia tvarka, kaip ir vykdant pirkimą supaprastintų skelbiamų arba supaprastintų neskelbiamų derybų būdais.

159. Tiekėjai apklausiami žodžiu arba raštu. Sprendimą dėl apklausos formos priima įstaigos vadovas, Pirkimų vykdytojas arba Komisija. Perkant darbus ar kitus sudėtingesnius objektus tiekėjai turėtų būti apklausiami raštu.

Vykdant apklausą, taip pat galima pasinaudoti viešai tiekėjų pateikta informacija (pvz., reklama internete, spaudoje ir kt.) apie siūlomas prekes, paslaugas, darbus. Toks informacijos gavimas prilyginamas žodinei tiekėjų apklausai.

160. Apklausa žodžiu gali būti vykdoma, jeigu:

160.1. numatomos sudaryti sutarties vertė neviršija 10 000 litų be PVM;

160.2. perkama esant ypatingoms aplinkybėms: avarijai, stichinei nelaimei, epidemijai ir kitokiam nenugalimos jėgos poveikiui, kai dėl skubos neįmanoma gauti pasiūlymų raštu, jeigu dėl to perkančioji organizacija patirtų dar didesnių nuostolių.

160.3. neplaniniai pirkimai iki 10 tūkst. Lt be PVM (medžiagų, inventoriaus, atsarginių dalių pirkimai ir pan.) gali būti atliekami pirkimų organizatoriaus/iniciatorių supaprastintos apklausos tvarka, t.y. įvertinus prekę, paslaugą ir jų kainą pardavimo vietoje. Dėl laiko stokos ir prekių ar paslaugų įvairovės bei mažos apimties, detali apklausa neatliekama ir papildomais dokumentais neįforminama, pildomas pirkimų žurnalas. Šiais atvejais pirkimas dokumentuojamas tiek, kiek to reikalauja buhalterinės apskaitos tvarkymą reglamentuojantys teisės aktai- tai yra, PVM sąskaitoje-faktūroje, sąskaitoje-faktūroje ar kitame buhalterinės apskaitos dokumente.

160.4 Komisija ir/ar Pirkimo vykdytojas privalo įvertinti tai, jog Taisyklėse numatyta galimybė nustatytais atvejais apklausti vieną tiekėją ar galimybė nustatytais atvejais nepildyti tiekėjų apklausos pažymos ar taikyti kokias nors kitokias išlygas, nereiškia prievolės (būtinybės) šias išimtis taikyti.

161. Apklausiant žodžiu su tiekėjais bendraujama asmeniškai arba telefonu.

162. Apklausiant raštu, paklausimai tiekėjams pateikiami paštu, faksu, elektroniniu paštu (kitomis elektroninėmis priemonėmis) arba asmeniškai.

163. Apklausos metu (išskyrus, kai apklausa atliekama analizuojant viešai paskelbtą informaciją) tiekėjams turėtų būti pateikiama bent jau ši informacija:

163.1. pageidaujamos pirkimo objekto savybės ir svarbiausios pirkimo sutarties sąlygos;

163.2. kokiais kriterijais vadovaujantis bus pasirenkamas tiekėjas, su kuriuo sudaroma sutartis.

163.3. kokius dalykus turi nurodyti tiekėjas, siūlantis savo prekes, paslaugas ar darbus, kokia forma (rašytine ar žodine) ir iki kada jis tai turi padaryti;

163.4. kaip apklausiamas tiekėjas bus informuotas apie sprendimą su juo sudaryti pirkimo sutartį.

164. Apklausiant tiekėją ar tiekėjus, pirkimų organizatorius arba komisija turi atsakyti į visus tiekėjo klausimus, kurie susiję su pirkimu ir tiekėjui reikalingi geriau suprasti Kartenos PSPC poreikius, tačiau tiekėjui negali būti pateikta tokia informacija, kuri pažeistų Kartenos PSPC įsipareigojimus neatskleisti komercinės, tarnybos ar valstybės paslaptimi laikomos informacijos arba informacijos, kurios atskleidimas pakenktų viešiesiems interesams.

165. Tame pačiame pirkime apklausiamiems tiekėjams turi būti pateikta tokio pat turinio informacija.

166. Apklausiant tiekėjus, galima (bet neprivaloma) derėtis dėl palankesnių tiekėjo siūlomų sąlygų bei mažesnės kainos.

167. Jeigu apklausiant tiekėjus paaiškėja, kad reikia pakeisti Kartenos PSPC pageidaujamas pirkimo objekto savybes arba kitas pirkimo sąlygas, pirkimų organizatorius arba komisija turi tai padaryti ir, esant reikalui derinant su Kartenos PSPC vyr. gydytojopaskirtais atsakingais asmenimis, iš naujo apklausti jau anksčiau apklaustus tiekėjus.

168. Vykdydama apklausą raštu, Kartenos PSPC, prašydama pateikti pasiūlymus, privalo kreiptis į 3 ar/ir daugiau tiekėjų, kai:

168.1. sutarties vertė perkant prekes ar paslaugas viršija 20 tūkst. Lt be pridėtinės vertės mokesčių, darbus- 50 tūkst. Lt be pridėtinės vertės mokesčių.

168.2. apklausa atliekama po supaprastinto pirkimo, apie kurį buvo skelbta, neįvyko, nes nebuvo gauta paraiškų ar pasiūlymų (jei yra pakankamai tiekėjų);

168.3. perkama iš socialinių įmonių, įmonių, kuriose dirba daugiau kaip 50 procentų nuteistųjų, atliekančių arešto, terminuoto laisvės atėmimo ir laisvės atėmimo iki gyvos galvos bausmes, įmonių, kuriose dirba daugiau kaip 50 procentų neįgaliųjų, ir įmonių, kurių dalyviai yra sveikatos priežiūros įstaigos ir kuriose darbo terapijos pagrindais dirba ne mažiau kaip 50 procentų pacientų, jų pagamintos prekės, teikiamos paslaugos ar atliekami darbai, jei reikalingų prekių, paslaugų ar darbų sąrašus CVP IS paskelbė trys ir daugiau šių įmonių;

168.3. prekės ir paslaugos yra perkamos naudojant reprezentacinėms išlaidoms skirtas lėšas, kai vykdomas įprastas pirkimas, t.y. perkamas objektas nepasižymi meninėm ar išskirtinėm savybėm, ir perkančiajai organizacijai naudingiau vykdyti kelių tiekėjų apklausą. Neatsižvelgiant į tai, kad perkamas objektas nepasižymi meninėm ar išskirtinėm savybėm, perkančioji organizacija turi teisę kreiptis į vieną tiekėją, kai pirkimas turi būti įvykdytas skubiai;

169. Taisyklėse nustatytais apklausos atvejais, Kartenos PSPC gali kreiptis į mažiau nei 3 tiekėjus arba į vieną (konkretų) tiekėją, t.y., kai:

169.1. pirkimų organizatorius arba komisija sužino, kad yra mažiau tiekėjų, kurie gali patiekti reikalingas prekes, atlikti paslaugas ar darbus;

169.2. didesnio tiekėjų skaičiaus apklausa reikalautų neproporcingai didelių pirkimų organizatoriaus arba komisijos pastangų, laiko ir/ar lėšų sąnaudų;

169.3. pirkimą būtina atlikti labai greitai, bet aplinkybės, kuriomis grindžiama ypatinga skuba, negali priklausyti nuo PSPC delsimo ar neveiklumo;

169.4. sutarties vertė perkant prekes ar paslaugas neviršija 20 tūkst. Lt, darbus – 50 tūkst. Lt be PVM. Tokių pirkimų metu sudaromų prekių ar paslaugų to paties tipo sutarčių bendra vertė negali viršyti 30 tūkst. Lt, o darbų, skirtų tam pačiam objektui, sutarčių bendra vertė negali viršyti 100 tūkst. Lt per finansinius metus;

169.5. apklausa raštu neįvyko, nes nebuvo gauta pasiūlymų;

169.6. visi gauti pasiūlymai neatitiko pirkimo dokumentų reikalavimų arba buvo pasiūlytos per didelės, Kartenos PSPC nepriimtinos kainos. Ši nuostata taikoma tik tuo atveju, jei apklausa tarp potencialių tiekėjų buvo vykdoma raštu;

169.7. dėl techninių, meninių priežasčių ar dėl objektyvių aplinkybių tik konkretus tiekėjas gali tiekti reikalingas prekes, teikti paslaugas ar atlikti darbus ir nėra jokios kitos priimtinos alternatyvos;

169.8. kai Kartenos PSPCpagal ankstesnę sutartį iš kokio nors tiekėjo pirko prekių arba paslaugų ir nustatė, kad iš jo tikslinga pirkti papildomai, techniniu požiūriu derinant su jau turimomis prekėmis ir suteiktomis paslaugomis, ir jeigu ankstesnieji pirkimai buvo efektyvūs, iš esmės nesikeičia prekių ar paslaugų kainos ir kitos sąlygos, o alternatyvūs pirkimai dėl techninio nesuderinamumo su ankstesniaisiais būtų nepriimtini, nes Kartenos PSPCįsigijus skirtingų techninių charakteristikų prekių ar paslaugų, ji negalėtų naudotis anksčiau pirktomis prekėmis ar paslaugomis arba patirtų didelių nuostolių. Papildomai perkamų prekių ar paslaugų vertė negali viršyti 30 procentų ankstesnės pirkimų vertės;

169.9. kai perkamos prekės:

169.9.1. gaminamos tik mokslo, eksperimentavimo, studijų ar techninio tobulinimo tikslais, nesiekiant gauti pelno arba padengti mokslo ar tobulinimo išlaidų;

169.9.2. prekių biržoje perkamos kotiruojamos prekės;

169.9.3. muziejų eksponatai, archyviniai ir bibliotekiniai dokumentai;

169.9.4. iš bankrutuojančių, likviduojamų, restruktūrizuojamų ar sustabdžiusių veiklą ūkio subjektų;

169.9.5. kai perkamos licencijos naudotis bibliotekiniais dokumentais ar duomenų (informacinėmis) bazėmis;

169.9.6. kai už prekes atsiskaitoma pagal patvirtintus tarifus (pvz., šaltas vanduo, dujos, elektra ir pan.);

169.9.7. dėl aplinkybių, kurių nebuvo galima numatyti, paaiškėja, kad yra reikalingi papildomi darbai arba paslaugos, kurie nebuvo įrašyti į sudarytą pirkimo sutartį, tačiau be kurių negalima užbaigti sutarties vykdymo. Tokia pirkimo sutartis gali būti sudaroma tik su tuo tiekėju, su kuriuo buvo sudaryta pradinė pirkimo sutartis, o jos ir visų kitų papildomai sudarytų pirkimo sutarčių kaina neturi viršyti 50 procentų pradinės pirkimo sutarties kainos;

169.9.8. kai egzistuoja trumpalaikės aplinkybės, suteikiančios galimybę reikalingas prekes ar paslaugas įsigyti už mažesnę nei rinkos kainą (šventinės nuolaidos, išpardavimai, specialūs pasiūlymai ir kt.);

169.9.9 perkami informaciniai pranešimai žiniasklaidos priemonėse;

169.9.10 perkami prenumeruojami laikraščiai, žurnalai ar profesiniai leidiniai;

169.9.11 perkamos literatūros, mokslo ir meno kūrinių autorių, atlikėjų ar jų kolektyvo paslaugos, taip pat mokslo, kultūros ir meno sričių vertinimo paslaugos;

169.9.12. perkamos prekės, paslaugos ar darbai, pagal motyvuotą įstaigos vadovo, viešųjų pirkimų komisijos sprendimą..

170. Kai perkamos Kartenos PSPC darbuotojų mokymo, kvalifikacijos kėlimo paslaugos, kurių būtinybė yra numatyta teisės aktuose arba kai dėl objektyvių priežasčių mokymus organizuoja tik vienas paslaugos tiekėjas, Kartenos PSPC turi teisę pirkti šias paslaugas neskelbdama apie pirkimą, netikrindama tiekėjų kvalifikacijos ir sudarydama sutartį su pasirinktu vieninteliu paslaugos tiekėju. Sutartis gali būti žodinė, jei jos vertė neviršija 10 tūkst. Lt be PVM.

171. Pirkimų organizatorius arba komisija, atlikdami mažos vertės pirkimus, gali naudotis Centriniu viešųjų pirkimų portalu (www.cvpp.lt). Portale pirkimus atliekantys asmenys gali peržiūrėti katalogus, kuriuose tiekėjai skelbia apie tiekiamas prekes, teikiamas paslaugas ar atliekamus darbus, parašyti pasirinktiems tiekėjams, perskaityti informaciją, gautą iš tiekėjų, bendrauti su tiekėjais, užsakyti prekes, paslaugas ar darbus. Pirkimas, atliktas naudojantis Centriniu viešųjų pirkimų portalu, prilyginamas pirkimui, kurio metu tiekėjų apklausa atliekama raštu.

172.. pirkimui, kurio vertė iki 10 tūkst. litų be PVM, sutartis gali būti sudaroma žodžiu.

173. Jei apklausos metu numatoma vykdyti elektroninį aukcioną, apie tai tiekėjams pranešama pirkimo dokumentuose.

**XX. SUPAPRASTINTAS PROJEKTO KONKURSAS**

174. Kartenos PSPC supaprastinto projekto konkursą gali vykdyti supaprastinto atviro arba supaprastinto riboto projekto konkurso būdu.

175. Projektų pateikimo terminas supaprastinto atviro projekto konkursui negali būti trumpesnis kaip 7 darbo dienų nuo skelbimo paskelbimo Centrinėje viešųjų pirkimų informacinėje sistemoje, mažos vertės pirkimų atveju – 7 darbo dienos nuo paskelbimo CVP IS dienos.

176. Paraiškų dalyvauti supaprastintame ribotame projekto konkurse pateikimo terminas negali būti trumpesnis kaip 7 darbo dienos nuo skelbimo paskelbimo, projektų pateikimo terminas negali būti trumpesnis kaip 10 darbo dienų, mažos vertės pirkimų atveju – 7 darbo dienos nuo kvietimų pateikti pasiūlymus išsiuntimo tiekėjams dienos.

177. Dalyvių skaičius supaprastintame atvirame projekto konkurse neribojamas.

178. Supaprastinto projekto konkurso dokumentuose nurodomas kandidatų, kurie bus pakviesti pateikti projektus, skaičius negali būti mažesnis kaip 3. Taip pat nurodoma, kad mažiau kandidatų gali būti pakviesta tik tuo atveju, kai pateikiama mažiau paraiškų arba tiekėjai neatitiko kvalifikacijos reikalavimų.

179. Kartenos PSPC supaprastintą ribotą projekto konkursą vykdo etapais:

179.1. Viešųjų pirkimų įstatymo ir šių Taisyklių nustatyta tvarka skelbia apie supaprastintą ribotą projekto konkursą ir, vadovaudamasi paskelbtais kvalifikacinės atrankos kriterijais, atrenka tuos kandidatus, kurie bus kviečiami pateikti projektus;

179.2. vadovaudamasi supaprastinto projekto konkurso dokumentuose nustatyta projektų vertinimo tvarka, nagrinėja, vertina ir palygina pakviestų dalyvių pateiktus projektus.

180. Kartenos PSPC supaprastinto projekto konkurso dokumentuose (skelbime apie projekto konkursą) nurodo kandidatų, kurie bus atrinkti ir pakviesti pateikti projektus, skaičių ir kokie yra kandidatų išankstinės kvalifikacinės atrankos kriterijai.

181. Kartenos PSPC, nustatydama atrenkamų kandidatų skaičių bei išankstinės kvalifikacinės atrankos kriterijus, privalo laikytis Taisyklių 119 punkte nustatytų reikalavimų.

182. Vokai su projektais plėšiami dviejuose Komisijos posėdžiuose. Pirmame plėšiami vokai su projektais, antrame – vokai su devizų šifrais (vykdant projekto konkursą elektroninėmis priemonėmis – tiekėjų tapatybės atskleidžiamos antrame posėdyje). Apie šį posėdį Kartenos PSPC visiems tiekėjams raštu praneša ne vėliau kaip prieš 3 dienas. Pranešime turi būti nurodyta vokų su devizų šifrais atplėšimo (susipažinimo su devizų šifrais) vieta, diena, valanda ir minutė. Posėdyje turi teisę dalyvauti visi projektus pateikę tiekėjai ar jų atstovai. Vokus atplėšia vienas iš Komisijos narių. Atplėšus vokus arba susipažinus su devizų šifrais, Komisija posėdyje dalyvaujantiems tiekėjams paskelbia projektų eilę ir projektų devizų šifrus. Vokų su projektų devizų šifrais atplėšimo ar susipažinimo procedūrą Komisija įformina atskiru protokolu.

183. Supaprastinto atviro projekto konkurso atveju po vokų su projektų devizų šifrais atplėšimo (susipažinimo) ir devizų šifrų paskelbimo Komisija privalo patikrinti, ar dalyviai atitinka supaprastinto projekto konkurso dokumentuose nustatytus kvalifikacijos reikalavimus, ir atmesti projektus tų dalyvių, kurių kvalifikacija neatitinka nustatytų reikalavimų. Komisija dalyvių kvalifikaciją tikrina jiems nedalyvaujant. Prireikus kandidatai ir dalyviai gali būti kviečiami atsakyti į pastabas, kurias Komisija yra pateikusi protokole.

184. Komisija vertina, palygina tik tuos projektus, kurie atitinka supaprastinto projekto konkurso dokumentuose išdėstytus reikalavimus. Projektai vertinami nedalyvaujant juos pateikusiems tiekėjams. Vertinami tik anonimiškai pateikti projektai.

185. Komisija privalo atmesti tuos projektus, kurie:

185.1. išsiųsti ar gauti po Kartenos PSPC nustatyto galutinio projektų pateikimo termino;

185.2. pateikti pažeidžiant anonimiškumą;

185.3. neatitinka supaprastinto projekto konkurso dokumentuose išdėstytų reikalavimų.

186  Pateikti projektai vertinami pagal supaprastinto projekto konkurso dokumentuose nustatytus vertinimo kriterijus, numatytus Taisyklių 80 punkte. Supaprastinto projekto konkursui pateiktų projektų įvertinimui gali būti rengiamas viešas aptarimas, kuriame juos analizuoja Komisijos pakviesti ekspertai. Šio aptarimo išvados įforminamos protokolu. Komisijos nariai viešame aptarime savo nuomonės nepareiškia. Viešo aptarimo protokolas su ekspertų išvadomis pateikiamas Komisijai iki jos nustatyto termino. Ekspertai savo išvadas pateikia raštu. Ekspertų išvados Komisijai yra rekomendacinio pobūdžio.

187. Įvertinusi projektus, Komisija sudaro projektų eilę Komisijos suteiktų vertinimų mažėjimo tvarka. Esant reikalui, Komisija tame pačiame protokole pateikia projektams savo pastabas, reikalaujančias papildomo paaiškinimo. Kartenos PSPC ne vėliau kaip per 3 darbo dienas nuo vokų su projektų devizų šifrais atplėšimo (susipažinimo) procedūros įforminimo (o supaprastinto atviro projekto konkurso atveju- ir dalyvių kvalifikacijos patikrinimo) raštu praneša kiekvienam kandidatui ir dalyviui apie projektų eilę, o kurio projektas neįrašytas į šią eilę, ir projekto atmetimo priežastis.

188  Komisija gali ir neskirti pirmosios vietos, jeigu mano, kad pateikti projektai atitinka formalius reikalavimus, tačiau, atsižvelgiant į projekto konkurso dokumentuose nurodytus tikslus, Kartenos PSPC yra nepriimtini.

189. Kartenos PSPC privalo grąžinti projekto konkurso dalyviams nelaimėjusius projektus iki konkurso dokumentuose nurodytos datos.

190. Kartenos PSPC turi teisę su geriausią projektą pateikusiu dalyviu, o jeigu geriausius pasiūlymus pateikė keli tiekėjai – su vienu iš jų, sudaryti pirkimo sutartį paslaugoms, dėl kurių vyksta projekto konkursas. Dėl pirkimo sutarties sąlygų Kartenos PSPC turi teisę derėtis.

191. Kartenos PSPC turi teisę supaprastinto projekto konkurso laimėtoją, laimėtojus ar dalyvius apdovanoti prizais ar kitaip atsilyginti už dalyvavimą supaprastinto projekto konkurse.

**XXI. ELEKTRONINIS AUKCIONAS**

192. Elektroninis aukcionas vykdomas tik elektroninėmis priemonėmis. Elektroninį aukcioną Kartenos PSPC gali vykdyti CVP IS priemonėmis arba kitomis elektroninėmis priemonėmis, jeigu jos atitinka Viešųjų pirkimų įstatymo 17 straipsnyje nustatytus reikalavimus.

193. Elektroniniam aukcionui pateikti pasiūlymai vertinami remiantis:

193.1. tik kaina, kai pasiūlymų vertinimo kriterijus yra mažiausia kaina, arba

193.2. kaina ir (ar) naujomis pasiūlymo kriterijų reikšmėmis, nurodytomis pirkimo dokumentuose, kai pirkimo sutartis sudaroma su ekonomiškai naudingiausią pasiūlymą pateikusiu tiekėju.

194. Kartenos PSPC nusprendusi taikyti elektroninį aukcioną, tai nurodo skelbime apie supaprastintą pirkimą. Skelbime, be kita ko (*inter alia*), nurodoma ši informacija:

194.1. pasiūlymo kriterijų vertinamos reikšmės, jei jas galima išmatuoti ir išreikšti skaičiais arba procentais;

194.2. pasiūlymo verčių, kurios gali būti pateiktos, ribos, susijusios su pirkimo objekto specifikacijomis;

194.3. informacija, kuri bus pateikiama elektroninio aukciono dalyviams, ir, jei reikia, kada su ja bus galima susipažinti;

194.4. atitinkama informacija apie elektroninio aukciono eigą;

194.5. sąlygos, kuriomis dalyviai galės teikti savo pasiūlymus, jei reikia, nurodomas mažiausias skirtumas tarp pasiūlymų;

194.6. atitinkama informacija apie naudojamą elektroninę įrangą, suderinimą ir ryšio technines specifikacijas.

195. Kartenos PSPC, prieš pradėdama elektroninį aukcioną:

195.1. atlieka pradinį išsamų pasiūlymų vertinimą pagal mažiausios kainos ar ekonomiškai naudingiausio pasiūlymo kriterijų ir nurodytą kiekvieno jų reikšmingumą;

195.2. kviečia elektroninėmis priemonėmis vienu metu visus dalyvius, kurie yra pateikę priimtinus pasiūlymus, pateikti naujas kainas ir (arba) naujas reikšmes. Kvietime nurodoma visa svarbi informacija, kaip dalyviui prisijungti prie elektroninės įrangos, ir elektroninio aukciono pradžios data ir laikas. Elektroninis aukcionas gali būti vykdomas keliais vienas po kito einančiais etapais. Elektroninis aukcionas negali prasidėti anksčiau kaip po 2 darbo dienų nuo tos dienos, kurią buvo išsiųsti kvietimai.

196. Kai pasiūlymas vertinamas pagal ekonomiškai naudingiausio pasiūlymo kriterijų, kartu su kvietimu pateikiami atitinkamo dalyvio išsamaus pasiūlymo savybių vertinimo reikšmių rezultatai. Kvietime taip pat nurodoma matematinė formulė, kuri bus taikoma naujų pasiūlymų eiliškumui automatiniu būdu nustatyti. Formulę sudarant turi būti atsižvelgta į visų nustatytų pasiūlymų savybių vertinimo pagal konkrečia verte išreikštą kriterijų reikšmingumą, nurodytą skelbime apie pirkimą ar kituose pirkimo dokumentuose. Jei leidžiami alternatyvūs pasiūlymai, kiekvienam pasiūlymui nurodoma atskira formulė.

197. Kiekviename elektroninio aukciono etape Kartenos PSPC vienu metu visiems dalyviams praneša informaciją, kurios turi pakakti, kad jie bet kuriuo metu galėtų nustatyti savo vietą pasiūlymų eilėje. Ji taip pat gali suteikti ir kitokią informaciją apie pateiktas kainas ir vertes, jei tai yra nurodyta pirkimo dokumentuose. Kartenos PSPC taip pat bet kuriuo metu gali paskelbti dalyvių skaičių tame aukciono etape, tačiau ji negali atskleisti informacijos, leidžiančios atpažinti elektroninio aukciono dalyvį bet kuriame elektroninio aukciono etape.

198.  Kartenos PSPC uždaro elektroninį aukcioną vienu ar keliais būdais:

198.1. kvietime dalyvauti aukcione iš anksto nurodo nustatytą aukciono uždarymo datą ir laiką;

198.2. kai nebegauna naujų kainų arba naujų reikšmių, kurios atitiktų Kartenos PSPC nustatytus reikalavimus dėl mažiausio skirtumo tarp teikiamų pasiūlymų. Šiuo atveju Kartenos PSPC kvietime dalyvauti aukcione nurodo laiką, kuris turi praeiti nuo paskutinio pasiūlymo pateikimo iki elektroninio aukciono pabaigos;

198.3. kai baigiami visi kvietime dalyvauti nurodyti aukciono etapai. Kartenos PSPC nusprendus, kad elektroninis aukcionas bus baigiamas pagal šį punktą ar kartu derinant su 195.2 punkto sąlyga, kvietime dalyvauti aukcione nurodomas kiekvieno aukciono etapo laiko grafikas.

199. Kartenos PSPC, uždariusi elektroninį aukcioną, remdamasi elektroninio aukciono rezultatais nustato laimėtoją, su kuriuo bus sudaryta pirkimo sutartis.

200. Kartenos PSPC privalo deramai naudotis elektroniniu aukcionu ir jo netaikyti tokiu būdu, kad būtų užkirstas kelias konkurencijai, ji būtų apribota ar iškreipta arba kad būtų pakeistas skelbime apie pirkimą ir kituose pirkimo dokumentuose nurodytas pirkimo objektas.

**XXII. DINAMINĖ PIRKIMŲ SISTEMA**

201. Kartenos PSPC pirkimams atlikti gali taikyti dinaminę pirkimo sistemą. Pirkimas taikant dinaminę pirkimo sistemą atliekamas naudojant tik elektronines priemones.

202. Taikant dinaminę pirkimo sistemą turi būti laikomasi atviros procedūros visuose pirkimo etapuose iki pirkimo sutarties sudarymo. Dinaminėje pirkimo sistemoje turi būti leidžiama dalyvauti visiems tiekėjams, kurie atitinka Kartenos PSPC nustatytus kvalifikacinius reikalavimus ir yra pateikę orientacinį pasiūlymą, atitinkantį pirkimo dokumentų reikalavimus. Orientacinis pasiūlymas yra toks pasiūlymas, kuris gali būti patobulintas bet kuriuo metu per dinaminės pirkimo sistemos galiojimo laiką, su sąlyga, kad jis ir toliau atitiktų pirkimo dokumentuose nustatytus reikalavimus.

203. Taikydama dinaminę pirkimo sistemą, Kartenos PSPC:

203.1. Viešųjų pirkimų įstatymo nustatyta tvarka publikuoja skelbimą apie supaprastintą pirkimą, jame nurodydama, kad bus taikoma dinaminė pirkimo sistema;

203.2. be kitų dalykų, pirkimo dokumentuose apibūdina pirkimo objektą, pateikia būtiną informaciją apie dinaminę pirkimo sistemą, taip pat naudojamą elektroninę įrangą, techninio prisijungimo priemones ir jų specifikacijas;

203.3. skelbime apie supaprastintą pirkimą nurodo interneto adresą, kuriuo iki dinaminės sistemos pabaigos elektroninėmis priemonėmis nevaržomai ir tiesiogiai galima susipažinti su pirkimo dokumentais.

204. Kartenos PSPC suteikia galimybę visiems tiekėjams pateikti orientacinį pasiūlymą per visą dinaminės pirkimo sistemos galiojimo laiką. Kartenos PSPC turi įvertinti pateiktus orientacinius pasiūlymus ne vėliau kaip per 15 dienų nuo orientacinio pasiūlymo pateikimo dienos. Kartenos PSPC turi teisę pratęsti orientacinių pasiūlymų vertinimo terminą, jeigu nėra išsiųstas kvietimas pateikti pasiūlymus. Kartenos PSPCnedelsdama praneša tiekėjui apie leidimą dalyvauti dinaminėje pirkimo sistemoje arba apie jo orientacinio pasiūlymo atmetimą.

205. Prieš pakviesdama tiekėjus pateikti pasiūlymą dėl konkretaus pirkimo Kartenos PSPCskelbia supaprastintą skelbimą apie pirkimą dinaminėje sistemoje ir kviečia visus suinteresuotus tiekėjus per nustatytą terminą, kuris negali būti trumpesnis kaip 7 darbo dienos nuo supaprastinto skelbimo publikavimo Centrinėje viešųjų pirkimų informacinėje sistemoje, mažos vertės pirkimų atveju – 3 darbo dienos nuo skelbimo paskelbimo CVP IS dienos, pateikti orientacinį pasiūlymą pagal šių Taisyklių 204 punkto nuostatas. Kartenos PSPC negali tęsti pirkimo procedūrų, kol ji nėra užbaigusi visų iki nustatyto termino pabaigos gautų orientacinių pasiūlymų vertinimo.

206.  Kartenos PSPC, atlikdama kiekvieną konkretų pirkimą pagal dinaminę pirkimo sistemą, kviečia visus tiekėjus, kuriems leista dalyvauti sistemoje, pateikti pasiūlymą. Tuo tikslu ji nustato ir kvietime tiekėjams nurodo pasiūlymo pateikimo terminą.

207. Kartenos PSPC, vadovaudamasi pasiūlymų vertinimo kriterijais, nurodytais skelbime dėl dinaminės pirkimo sistemos sudarymo, nustato geriausią pasiūlymą pateikusį tiekėją ir su juo sudaro pirkimo sutartį. Prireikus šie kriterijai gali būti tiksliau suformuluoti šių Taisyklių 206 punkte nurodytame kvietime.

208. Dinaminė pirkimo sistema negali galioti ilgiau kaip ketverius metus.

209. Kartenos PSPCnegali taikyti dinaminės pirkimo sistemos taip, kad būtų trukdoma, ribojama ar iškreipiama konkurencija.

210.  Kartenos PSPCnegali imti kokių nors mokesčių iš suinteresuotų tiekėjų arba dinaminės sistemos dalyvių.

**XXIII.** **SUPAPRASTINTŲ PIRKIMŲ DOKUMENTAVIMAS.  
ATASKAITŲ PATEIKIMAS**

211. Kiekvieną atliktą supaprastintą pirkimą Komisija arba Pirkimo vykdytojas registruoja supaprastintų pirkimų žurnale (toliau – Žurnalas). Žurnale (Taisyklių 5 priedas) turi būti šie rekvizitai: supaprastinto pirkimo pavadinimas, prekių, paslaugų ar darbų kodai pagal BVPŽ, tiekėjo pavadinimas, pirkimo sutarties PVM sąskaitos –faktūros) vertė litais su PVM, pirkimo sutarties sudarymo data, pirkimo sutarties trukmė (pildoma, kai sudaryta pirkimo sutartis), Viešųjų pirkimų įstatymo straipsnis, dalis, punktas, kuriuo vadovaujantis atliktas supaprastintas pirkimas, arba Taisyklių punktas (papunktis), kuriuo vadovaujantis atliekama apklausa, pirkimo būdas, jei reikia- kita su pirkimu susijusi informacija.

212. Kai pirkimą vykdo Komisija, kiekvienas jos sprendimas protokoluojamas. Kai pirkimą vykdo Pirkimo vykdytojas, pildoma Tiekėjų apklausos pažyma (Taisyklių 6 priedas), išskyrus atvejus, kai šių Taisyklių nustatyta tvarka pasiūlymą pateikti kreipiamasi į vieną tiekėją arba pirkimas atliekamas žodine forma. Apklausos pažyma gali būti nepildoma, kai mažos vertės pirkimo atveju sutarties vertė yra mažesnė kaip 10 tūkst. Lt be PVM.

213. Įvykdžius pirkimą Pirkimo vykdytojas perduoda visus su pirkimu susijusius dokumentus archyvui, mokėjimo dokumentų originalus – vyr. finansininkui.

214. Pirkimo sutartys, paraiškos, pasiūlymai, pirkimo dokumentai, paraiškų ir pasiūlymų nagrinėjimo bei vertinimo dokumentai, kiti su pirkimu susiję dokumentai, nepaisant jų pateikimo būdo, formos ir laikmenos, saugomi Lietuvos Respublikos dokumentų ir archyvų įstatymo nustatyta tvarka, tačiau ne mažiau kaip 4 metus nuo pirkimo pabaigos.

215. Perkančioji organizacija už kiekvieną supaprastintą pirkimą privalo parengti ir elektroninėmis priemonėmis pateikti pirkimo procedūrų ataskaitą Viešųjų pirkimų tarnybai pagal jos nustatytas formas ir reikalavimus. Ši ataskaita neteikiama, kai supaprastintas pirkimas yra atliekamas pagal sudarytą preliminariąją sutartį, atliekamas mažos vertės pirkimas arba Viešųjų pirkimų įstatymo 85 straipsnio 6 dalyje nurodytas supaprastintas pirkimas.

216. Perkančioji organizacija privalo Viešųjų pirkimų tarnybai raštu pateikti visų per kalendorinius metus atliktų pirkimų, kai pagal preliminariąsias pirkimo sutartys sudaromos pagrindinės sutartys, visų per kalendorinius metus atliktų mažos vertės pirkimų ir Viešųjų pirkimų įstatymo 85 straipsnio 6 dalyje nurodytų supaprastintų pirkimų ataskaitą.

Perkančioji organizacija privalo Viešųjų pirkimų tarnybai raštu pateikti kiekvienos įvykdytos ar nutrauktos pirkimo sutarties (preliminarios sutarties) ataskaitą, išskyrus ataskaitą, sudarytą atliekant mažos vertės pirkimus, Viešųjų pirkimų įstatymo 85 straipsnio 6 dalyje nurodytus supaprastintus pirkimus ar pirkimus pagal sudarytą preliminarią sutartį, ne vėliau kaip per 14 dienų įvykdžius ar nutraukus pirkimo sutartį (preliminarią sutartį). Pirkimo procedūrų ataskaita ir įvykdytos ar nutrauktos pirkimo sutarties (preliminarios sutarties) ataskaita rengiamos ir elektroninėmis priemonėmis pateikiamos pagal Viešųjų pirkimų tarnybos direktoriaus patvirtintas formas ir reikalavimus.

217. Perkančioji organizacija privalo Viešųjų pirkimų tarnybai pagal jos nustatytas formas ir

reikalavimus pateikti visų per finansinius metus atliktų pirkimų, nurodytų Viešųjų pirkimų įstatymo 19 straipsnio 4 dalyje, ataskaitą.

**XXIV. INFORMACIJOS APIE SUPAPRASTINTUS PIRKIMUS TEIKIMAS**

218. Perkančioji organizacija suinteresuotiems kandidatams ir suinteresuotiems dalyviams išskyrus atvejus, kai supaprastinto pirkimo sutarties vertė mažesnė kaip 10 tūkst. litų be PVM, nedelsdama (ne vėliau kaip per 5 darbo dienas) praneša apie priimtą sprendimą sudaryti pirkimo sutartį ar preliminariąją sutartį arba sprendimą dėl leidimo dalyvauti pirkime taikant dinaminę pirkimo sistemą, pateikia šių taisyklių 219 punkte nurodytos atitinkamos informacijos, kuri dar nebuvo pateikta pirkimo procedūros metu, santrauką ir nurodo nustatytą pasiūlymų eilę, laimėjusį pasiūlymą, tikslų atidėjimo terminą (kai atliekamas mažos vertės pirkimas- gali būti netaikomas). Perkančioji organizacija taip pat turi nurodyti priežastis, dėl kurių buvo priimtas sprendimas nesudaryti pirkimo sutarties ar preliminariosios sutarties, pradėti pirkimą ar dinaminę pirkimų sistemą iš naujo.

219. Perkančioji organizacija, gavusi kandidato ar dalyvio raštu pateiktą prašymą, turi nedelsdama, ne vėliau kaip per 15 dienų nuo prašymo gavimo dienos, nurodyti:

219.1. kandidatui – jo paraiškos atmetimo priežastis;

219.2. dalyviui, kurio pasiūlymas nebuvo atmestas – laimėjusio pasiūlymo charakteristikas ir santykinius pranašumus, dėl kurių šis pasiūlymas buvo pripažintas geriausiu, taip pat šį pasiūlymą pateikusio dalyvio ar preliminariosios sutarties šalių pavadinimus;

219.3. dalyviui, kurio pasiūlymas buvo atmestas, pasiūlymo atmetimo priežastis, tarp jų ir nurodytas Viešųjų pirkimų įstatymo 25 straipsnio 4 ir 5 dalyse, taip pat priežastis, dėl kurių priimtas sprendimas dėl nelygiavertiškumo arba sprendimas, kad prekės, paslaugos ar darbai neatitinka rezultatų apibūdinimo ar funkcinių reikalavimų.

220. Susipažinti su informacija, susijusia su pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai ir perkančiosios organizacijos pakviesti ekspertai, perkančiosios organizacijos vadovas arba jo įgaliotas asmuo. Ši informacija teikiama Viešųjų pirkimų tarnybai, kitiems asmenims ir institucijoms, turintiems tokią teisę pagal Lietuvos Respublikos įstatymus, taip pat Lietuvos Respublikos Vyriausybės nutarimu įgaliotiems Europos Sąjungos ar atskirų valstybių finansinę paramą administruojantiems viešiesiems juridiniams asmenims.

221. Perkančioji organizacija, Komisija, jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, susijusios su jos teikimu kandidatams ir dalyviams, negali tretiesiems asmenims atskleisti perkančiajai organizacijai pateiktos tiekėjo informacijos, kurios konfidencialumą nurodė tiekėjas. Tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai

**XXV. GINČŲ NAGRINĖJIMAS**

222. Visi ginčai nagrinėjami kaip numatyta Viešųjų pirkimų įstatymo V skyriuje ir Lietuvos Respublikos teisės aktuose.

223. Tiekėjų pretenzijas nagrinėja Pirkimo vykdytojas ar Komisija (jeigu pirkimą vykdo

Komisija). Sprendimą dėl pretenzijos priima Pirkimo vykdytojas ar Komisija.

Kartenos PSPC supaprastintų viešųjų pirkimų taisyklių

**1 priedas**

**INFORMACIJA APIE MAŽOS VERTĖS PIRKIMUS**

|  |  |  |  |  |  |  |
| --- | --- | --- | --- | --- | --- | --- |
| Eil Nr. | Pirkimo objektas | Pirkimo būdas ir jo pasirinkimo priežastys | Laimėjusio dalyvio pavadinimas, jo pasirinkimo priežastys | Pirkimo sutarties įsipareigojimų dalis, kuriai laimėtojas ketina pasitelkti subrangovus, subtiekėjus ar subteikėjus *(jeigu žinoma)* | Pirkimo sutarties kaina | Kita informacija |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

KartenosPSPC supaprastintų viešųjų pirkimų taisyklių

**2 priedas**

**INFORMACIJA APIE PRADEDAMĄ PIRKIMĄ**

**\_\_\_\_\_\_\_\_\_\_\_\_\_\_\_\_\_pirkimas**

*(Darbai, paslaugos, prekės)*

|  |  |
| --- | --- |
| **I. PERKANČIOJI ORGANIZACIJA, ADRESAS IR KONTAKTINIAI DUOMENYS:** | |
| I.1. Perkančiosios organizacijos pavadinimas: | **Kartenos PSPC** |
| I.1.1. Adresas: | **Mokyklos g.22, 97340 Kartena, Kretingos r.** |
| I.1.2. Kontaktiniai duomenys: asmuo(-enys) kontaktams, telefonas(-ai), faksas, el. paštas, interneto adresas(-ai) ir elektroninė prieiga prie informacijos (jei taikoma): |  |
| **II. PIRKIMO OBJEKTAS:** | |
| II.1. Pirkimo pavadinimas: |  |
| II.2. Trumpas pirkimo objekto apibūdinimas: |  |
| II.2.1. Pirkimo objekto tipas (darbai, paslaugos, prekės): |  |
| **III. PIRKIMO BŪDAS IR JO PASIRINKIMO PRIEŽASTYS:** | |
| III.1. Pirkimo būdas: |  |
| III.2. Priežastys, dėl kurių pasirinktas nurodytas pirkimo būdas: |  |

Kartenos PSPC supaprastintų viešųjų pirkimų taisyklių

**3 priedas**

**INFORMACIJA APIE NUSTATYTĄ LAIMĖTOJĄ IR KETINIMĄ SUDARYTI SUTARTĮ**

**\_\_\_\_\_\_\_\_\_\_\_\_\_\_\_\_\_\_ pirkimas**

*(Darbai, paslaugos, prekės)*

|  |  |
| --- | --- |
| **I. PERKANČIOJI ORGANIZACIJA, ADRESAS IR KONTAKTINIAI DUOMENYS:** | |
| **I.1. Perkančiosios organizacijos pavadinimas:** | **Kartenos PSPC** |
| I.1.1. Adresas: | **Mokyklos g.22, 97340 Kartena, Kretingos r.** |
| I.1.2. Kontaktiniai duomenys: asmuo(-enys) kontaktams, telefonas(-ai), faksas, el. paštas, interneto adresas(-ai) ir elektroninė prieiga prie informacijos (jei taikoma): |  |
| I.2. Viešųjų pirkimų tarnybos suteiktas pirkimo numeris (jei taikoma): |  |
| **II. PIRKIMO OBJEKTAS:** | |
| II.1. Pirkimo pavadinimas: |  |
| II.2. Trumpas pirkimo objekto apibūdinimas: |  |
| II.2.1. Pirkimo objekto tipas (darbai, paslaugos, prekės): |  |
| **III. INFORMACIJA APIE NUSTATYTĄ LAIMĖTOJĄ(-US) IR KETINIMĄ SUDARYTI SUTARTĮ (pildoma tiek kartų, dėl kiek pirkimo dalių buvo priimti sprendimai):** | |
| III.1. Pirkimo dalies numeris ir pavadinimas (jei taikoma): |  |
| III.2. Laimėjusio dalyvio pavadinimas ir įmonės kodas arba vardas ir pavardė: |  |
| III.3. Numatoma bendra sutarties vertė (litais arba kita valiuta) (su/be PVM): |  |
| III.4. Priežastys, dėl kurių pasirinktas šis laimėtojas: |  |
| III.4.1. Jei žinoma, nurodyti pirkimo sutarties ar preliminariosios sutarties įsipareigojimų dalį, kuriai laimėtojas ketina pasitelkti trečiuosius asmenis kaip subrangovus, subtiekėjus, subteikėjus: |  |

KartenosPSPC supaprastintų viešųjų pirkimų taisyklių

**4 priedas**

**INFORMACIJA APIE SUDARYTĄ SUTARTĮ**

**\_\_\_\_\_\_\_\_\_\_\_ pirkimas**

*(Darbai, paslaugos, prekės)*

|  |  |
| --- | --- |
| **I. PERKANČIOJI ORGANIZACIJA, ADRESAS IR KONTAKTINIAI DUOMENYS:** | |
| I.1. Perkančiosios organizacijos pavadinimas: | **KartenosPSPC** |
| I.1.1. Adresas: | **Mokyklos g.22, 97340 Kartena, Kretingos r.** |
| I.1.2. Kontaktiniai duomenys: asmuo(-enys) kontaktams, telefonas(-ai), faksas, el. paštas, interneto adresas(-ai) ir elektroninė prieiga prie informacijos (jei taikoma): |  |
| I.2. Viešųjų pirkimų tarnybos suteiktas pirkimo numeris (jei taikoma): |  |
| **II. PIRKIMO OBJEKTAS:** | |
| II.1. Pirkimo pavadinimas: |  |
| II.2. Trumpas pirkimo objekto apibūdinimas: |  |
| II.2.1. Pirkimo objekto tipas (darbai, paslaugos, prekės): |  |
| **III. INFORMACIJA APIE NUSTATYTĄ LAIMĖTOJĄ IR SUDARYTĄ SUTARTĮ (pildoma tiek kartų, kiek sudaryta pirkimo sutarčių (preliminariųjų sutarčių)):** | |
| III.1. Pirkimo dalies numeris ir pavadinimas (jei taikoma): |  |
| III.2. Laimėjusio dalyvio pavadinimas ir įmonės kodas arba vardas ir pavardė: |  |
| III.3. Bendra galutinė sutarties vertė litais (litais arba kita valiuta) (su/be PVM): |  |
| III.4. Jei žinoma, nurodyti pirkimo sutarties ar preliminariosios sutarties įsipareigojimų dalį, kuriai laimėtojas ketina pasitelkti trečiuosius asmenis kaip subrangovus, subtiekėjus, subteikėjus: |  |

Kartenos PSPC supaprastintų viešųjų pirkimų taisyklių

**5 priedas**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Eil. Nr. | Pirkimo objekto pavadinimas | Pirkimo objekto kodas/kategorija pagal BVPŽ | Tiekėjo pavadinimas | Pirkimo sutarties sąskaitos faktūros vertė, Lt (su PVM) | Sutarties sąskaitos faktūros Nr. | Sutarties sąskaitos faktūros sudarymo data | Pirkimo sutarties trukmė (mėn.) | VP įstatymo straipsnis, dalis, punktas, kuriuo vadovaujantis atliktas supaprastintas pirkimas arba Taisyklių punktas, kuriuo vadovaujantis atliekama apklausa) | Pirkimo būdas |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

Kartenos PSPC supaprastintų viešųjų pirkimų taisyklių

**6 priedas**

**TIEKĖJŲ APKLAUSOS PAŽYMA**

\_\_\_\_\_\_\_\_\_\_\_\_\_\_\_

(data)

|  |  |  |  |  |
| --- | --- | --- | --- | --- |
| 1. Pirkimo pavadinimas: | | | | |
| 2. Trumpas pirkinio (pirkimo objekto) aprašymas: | | | | |
| 3. Pirkimą tiekėjų apklausos būdu atliko  Pirkimo vykdytojas: *(vardas, pavardė)* | |  | | |
| 4. Tiekėjų apklausos forma *(žodžiu, raštu, pagal tiekėjų viešai skelbiamą informaciją, kita)* | |  | | |
| 5. Duomenys apie tiekėją | 5.1. Pavadinimas |  |  |  |
|  | 5.2. Adresas |  |  |  |
|  | 5.3. Telefonas |  |  |  |
|  | 5.4. Kita informacija (pasiūlymo kaina, kitos pasiūlymo sąlygos) |  |  |  |
| 6. Duomenys apie pasirinktą tiekėją, būsimos pirkimo sutarties sąlygos (trumpai, esminės) | |  | | |
| 7. Sprendimo pasirinkti nurodytą tiekėją laimėtoju motyvai, kitos su tiekėjų apklausa susijusios aplinkybės: | | | | |

Pirkimo vykdytojas (Parašas) (Pareigos, vardas, pavardė)

Suderinta: (Parašas) (Pareigos, vardas, pavardė)